Δημοσιεύθηκε: Πεμ Ιούλ 23, 2015 4:11 am Θέμα δημοσίευσης: Ο λόγος του λαού\nΣε αυτή τη χώρα προ πολλού ήδη ο λαός έχει σωπάσει. Δεν σώπασε μόνος του, τον έχουν σωπάσει. Ακούγεται ίσως απαράδεκτο, αλλά η πικρότερη πολιτική αλήθεια της ελληνικής αστικής κοινωνίας είναι ότι στην πράξη κοινωνία δεν υφίσταται. Με την έννοια ότι οι όροι του ανθρώπου ως πολιτικού όντος που έθεσε ο Αριστοτέλης, πόσο ισχύουν στην σύγχρονη ελληνική αστική κοινωνία; Έχουν ανατραπεί. Ίσως ισχύουν σε κάποιες παλιές απομένουσες τοπικές παραδοσιακές κοινωνίες της υπαίθρου, αλλά η σύγχρονη ελληνική πόλη, ως χώρος δημιουργίας πολιτικής, τι έχει άραγε να ζηλέψει από την αριστοτελική "ευτοπία";\nΚλασική η αντιπαράθεση, για παράδειγμα, των δημοψηφισμάτων της Ελβετίας, με την πλήρη απουσία δημοψηφισμάτων στην Ελλάδα. Το τελευταίο δημοψήφισμα του ΟΧΙ, που υποτίθεται ότι ξαναέδωσε στον πολίτη το λόγο, άραγε στην πράξη δεν κατάντησε ένα εξευτελιστικό ΝΑΙ από μια κυβέρνηση υποτίθεται ανατρεπτική και επισφράγισε την αποδυνάμωση του πολίτη στην πολιτική πρακτική;\nΠώς η ελληνική κοινωνία θα ξαναβρεί τον πολιτικό της λόγο; Από που θα προέλθουν οι δυνάμεις εκείνες που θα δώσουν στον πολίτη τη δύναμη να σηκώσει το κεφάλι του; Το πολιτικό λεξιλόγιο υποτίθεται ότι το έχει αυτός ο λαός, αλλά τι είναι εκείνο που τον κρατάει σε αυτή την ιδιάζουσα ομερτά της πολιτικής πράξης; Πώς μπορεί να αντιδράσει η κοινωνία στην διαπλοκή των δημοσιογράφων κουμπάρων και υμετέρων;\nΔημοσιεύθηκε: Παρ Ιούλ 24, 2015 8:10 am Θέμα δημοσίευσης:\nΦυσικά παρακολουθείς τα λεγόμενα μέσα ενημέρωσης και γνωρίζεις ήδη τον τρόμο που προκαλούν στον κοσμάκης σοβαροφανείς τύποι με γραβάτες διατυμπανίζουν το τέλος του κόσμου, πρέπει να μείνουμε στην μεγάλη αυτή οικογένεια που λέγεται Ευρώπη με οποιοδήποτε κόστος μας λένε. Το που την είδανε την οικογένεια αυτοί ξέρουν. Αντιδράει όμως ο λαός παρ όλον τον τρόμο, και τους πετάει ένα όχι κατάμουτρα, έστω και με κλειστές τράπεζες και με την τρομοκρατία στο απόγειο της. Και τι κάνουν οι υποτιθέμενοι εκπρόσωποί του. Προσπαθούν να το ακυρώσουν ήδη πριν ακόμα γίνει, λέγοντας ο Τσίπρας για παράδειγμα ότι μετά το δημοψήφισμα θα γυρίσει σε 48 ώρες με συμφωνία. Δηλαδή ρε πεζεβέγκη περιορίζεις μόνος σου τον εαυτό σου σε διαπραγμάτευση 48 ωρών; Τότε το δημοψήφισμα τι το ήθελες; Όταν εγώ γνωρίζω πως 48 ώρες έχεις στην διάθεσή σου, ενώ εγώ απεριόριστο, γιατί να δεχθώ αυτά που εσύ θέλεις, και τι κακό μπορεί να σημαίνει για μένα το δημοψήφισμα μέσα στον χρονικό αυτό περιορισμό που θα με αναγκάσει να υποχωρήσω; Πρακτικά κανένα. Απο την άλλη, η λεγόμενη αντιπολίτευση πίεζε συνεχώς ακόμα και μετά την ετυμηγορία του λαού, για μια συμφωνία που έπρεπε να γίνει χθες όπως χαρακτηριστικά λέγανε. Συμπέρασμα; Αμφότεροι γράψανε τον λαό, εκεί που δεν χωράει μελάνη, οπότε ο τελευταίος νιώθει για μια ακόμα φορά προδομένος από όλο το φάσμα των πολιτικών, απο δεξιά, μέχρι και αριστερά. Προσωπικά από όλον αυτόν τον συρφετό των πολιτικών εξαιρώ την Κωνσταντοπούλου, που κατά την ταπεινή μου γνώμη μάχεται ακόμα, αλλά ένας κούκος δεν φέρνει την Άνοιξη.\nΔημοσιεύθηκε: Παρ Ιούλ 24, 2015 10:46 am Θέμα δημοσίευσης:\nΥπάρχει νομίζω ένα στοιχείο που είναι μεγάλο μυστήριο. Αν δεις εποπτικά την ελληνική ιστορία, στην αρχαιότητα υπήρχε πολύ έντονη η υπεροχή της "πόλης-κράτους", πολύ έντονος τοπικισμός, και μια χαρακτηριστική υπεροψία, που με τη θετική της έννοια οδηγούσε σε ένα πολύ ισχυρό δημόσιο αίσθημα Ελευθερίας. Αυτή είναι η πηγή της ελληνικής ελευθερίας, γιατί δε νομίζω ότι μπορεί να εξηγηθεί αλλιώς. Και όμως, αυτός ο λαός, έφτασε σήμερα στην εντελώς αντίθετη κατάσταση, να σκύβει συνέχεια το κεφάλι σε όλα, να λέει συνέχεια ναι σε όλα, να υποκύπτει σε όλα τα επίπεδα, πολιτιστικό, οικονομικό, πολιτικό. Αυτό ρε διάβολε δεν ξέρω πώς μπορεί να εξηγηθεί. Κάπου πρέπει να αναζητηθούν οι αιτίες, να αναλυθεί το φαινόμενο, να εντοπιστούν κάπως οι αιτίες.\nΔημοσιεύθηκε: Παρ Ιούλ 24, 2015 11:42 am Θέμα δημοσίευσης:\nΟι εκπρόσωποι των πολιτών υποτίθεται πως είναι τα κόμματα δεν είναι; Αυτά πυποτίθετσι πάλι πως εκπροσωπούν τους πολίτες στην βάση των ταξικών συμφερόντων. Κάποια τις ανώτερες οικονομικά τάξεις, κάποια τις κατώτερες κλπ. Όλα όμως είναι εσωτερικά οργανωμένα με τον ίδιο ακριβώς τρόπο. Ποιες είναι οι οργανωτικές διαφορές μεταξύ τους που μπορούν να δικαιολογούν μια διαφορετικού είδους κοινωνία, δεδομένου πως διαφορετική κοινωνία εξυπακούει και διαφορετική οργάνωση. Αν η οργανωτική δομή δυο κοινωνιών είναι ακριβώς η ίδια τοτε αυτές οι δύο δεν διαφέρουν σε τίποτα, και αυτό αντανακλάται και στα κόμματα που ευαγγελίζονται αυτή την διαφορετική κοινωνία. Συνεπώς κόμματα που είναι οργανωμένα με τον ίδιο τρόπο στην πραγματικότητα ευαγγελίζονται τα ίδια πράγματα, έστω και αν στην θεωρία λένε κάτι το τελείως διαφορετικό. Η κατάληξη θα είναι πάντα ι ίδια. Αυτό είναι που πρέπει να δούμε, και που πρέπει και να καταλάβει και ο κοσμάκης. Η πολιτική και το ποδόσφαιρο δεν είναι το ίδιο πράγμα. Στο δεύτερο μπορείς να θεοποιείς καλούς παίκτες, αλλά στην πολιτική ο καλός παίχτης, όσο καλός και αν είναι, η θα αναγκαστεί να αλλάξει, η να περιθωριοποιηθεί, αν οι οργανωτικές συνθήκες είναι τέτοιες που θα επιτρέπουν στον άλλον τώρα που επιτέλους στρογγυλοκάθησε στην καρέκλα της εξουσίας, τίποτα δεν θα μπορεί να τον μετακινήσει από εκεί. Αυτό ήταν το μυστικό που κατάλαβαν οι αρχαίοι μας πρόγονοι, και αυτό ακριβώς είνα που οφείλουμε να καταλάβουμε και εμείς οι νεοέλληνες. Αν λύσουμε αυτό, τότε λύνουμε το μεγαλύτερο μέρος του προβλήματος, αν όχι τότε θα επιστρέφουμε συνεχώς στα ίδια και στα ίδια\nΔημοσιεύθηκε: Παρ Ιούλ 24, 2015 4:06 pm Θέμα δημοσίευσης:\nΔεν μπορώ να καταλάβω τι πρόβλημα έχετε με τον ελιτισμό;\nΝα και τι είχα σχολειάσει επαυτού πριν κανα2 μήνες κάπου αλλού\nΤο κίνημα σύντροφοι και μαζί τα σύμβολα και οι ύμνοι του δεν σκαμπάζει από στασιμότητα. Εξελίσσεται σπειροειδώς, πρωτοπόρο, τελείως αναίσθητο και με κομμένη την ανάσα από τις διαπραγματεύσεις που τελούνται από την βάση και διαβιβάζει εντολές στα πάνω. Γιατί από που παίρνει εντολές η κυβέρνηση; Από την βάση βεβαίως-βεβαίως. Έτσι και ο Αρχηγός Αλεξις είναι ένας δημοκρατικός μεσσίας, ένας αντιμεσσίας δηλαδή, έρμαιο της βούλησης του πατέρα αναφωνεί:\n-Αν γίνεται να μην πιώ το πικρό ποτήρι ετούτο, δεν μαρέσει το campari.\nΔημοσιεύθηκε: Παρ Ιούλ 24, 2015 6:28 pm Θέμα δημοσίευσης:\nΚάτι δεν μου κάθεται καλά σε αυτή την προσέγγιση. Οι πολιτικές δομές προέρχονται από τις κοινωνικές, και όχι το αντίστροφο. Η πολιτική είναι η τελευταία έκφραση στην κλίμαμα των συλλογικών εκφράσεων του ανθρώπου. Η πολιτική ριζώνει στην κοινωνία. Η κοινωνία γεννά, παράγει, προοπτικές και τάσεις. Και με τη σειρά τους οι κοινωνικές παράμετροι αφορμώνται από το άτομο, οπότε κάπου εκεί ανάμεσα στη διαδρομή Άτομο -> Κοινωνία κάπου εκεί (πρέπει να) είναι το ψητό.\nΔημοσιεύθηκε: Σαβ Ιούλ 25, 2015 12:17 am Θέμα δημοσίευσης:\nαπό που παίρνει εντολές η κυβέρνηση; Από την βάση βεβαίως-βεβαίως.\nΚαι το μεγαλύτερο ψέμμα όμως, ταυτόχρονα!\nΕμείς τώρα κατά πού θα κοιτάξουμε; Προς τα μπρος; Ή προς τα πίσω;\nΔημοσιεύθηκε: Σαβ Ιούλ 25, 2015 3:22 am Θέμα δημοσίευσης:\nΜας είναι αδιάφορο το βλέμα το ζήτημα είναι η κίνηση. Κι στο που βαδίζουμε κύριοι η απάντηση έναι απλή όπου μας βγάλει. Ο λάκος των λεόντων πάντως δεν τους χωράει όλους, άρα; Αρα πάμε όλοι μαζί σε μια παραλία, καλοκαιράκι δε.\nΔημοσιεύθηκε: Σαβ Ιούλ 25, 2015 9:53 am Θέμα δημοσίευσης:\nόπου μας βγάλει\nΈνα ακόμη μεγαλύτερο ψέμμα. Το "μας" βγάλει. Για ποιους χτυπά η καμπάνα; Όχι για όλους, και το είπες μόνος σου ήδη.\nΓια κάποιους, δεν υπάρχει αβεβαιότητα, δεν υπάρχει ρίσκο. Αυτοί είναι οι εξπέρ στη διαχείριση του ρίσκου. Το ρίσκο το τρώνε "οι άλλοι".......\nΩς πότε θα συμβαίνει αυτό όμως; Γιατί για πάντα, δεν μπορεί. Με τους τρέχοντες ρυθμούς εκμετάλλευσης το μέλον θα είναι σύντομο. Εκτός βέβαια αν έχουν ανακαλύψει ήδη πλανήτη διαφυγής.\nΔημοσιεύθηκε: Σαβ Ιούλ 25, 2015 3:26 pm Θέμα δημοσίευσης:\nΛες δηλαδή ότι το τέλος της ιστορίας τελειώνει και δεν είναι μονόδρομος οι δυτικές δημοκρατίες και ο οικονομικός νεοφιλελευθερισμός. Ενδιαφέρουσα άποψη. Ελπίζω να μην έχεις βολονταριστικές τάσεις και να ελπίζεις ότι η θέληση αρκεί για να αλλάξουν τα πράγματα.\nΔημοσιεύθηκε: Σαβ Ιούλ 25, 2015 7:20 pm Θέμα δημοσίευσης:\nΙάσωνα στην γαλλική επανάσταση για παράδειγμα υπήρξε μια δυναμική νέα τάξη που πήρε τα πράγματα στα χέρια της, η νεοεμφανισθείσα τότε τάξη των εμπόρων που πλούτισε γρήγορα, απόκτησε έτσι δύναμη απέναντι στους τότε κυρίαρχους, τους ευγενείς και τσιφλικάδες, και κατόρθωσε να τους ανατρέψει, εγκαθιδρύοντας λίγο ως πολύ από τότε την σημερινή δημοκρατία του εμπορίου, γιατί περί αυτής της δημοκρατίας πρόκειται. Αυτή του είδους η αλλαγή ναι ήλθε από την κοινωνία. Σήμερα δεν έχουμε ακόμα τίποτα νέες διαμορφούμενες τάξεις που διεκδικούν την εξουσία, αλλά έλλειμα δημοκρατίας. Αυτό αντανακλάται και σε όλα τα κόμματα. Η οργανωτική τους δομή αναπαράγει αυτό το έλλειμα, δεν νομίζω πως μπορεί να αμφισβητηθεί αυτό, και είναι τουλάχιστον παράλογο νομίζω εγώ, να περιμένεις πως αυτός η αυτό που δεν κάνει το ίδιο για τον εαυτό του θα το κάνει για τους άλλους. Κόμμα οπου απλά αντανακλά την κοινωνία, δεν μπορεί να επιφέρει καμμία αλλαγή, αν για αλλαγή είναι που μιλάμε και όχι για μία από τα ίδια.\nΤέλος τον καπιταλισμό μην τον υποτιμάτε. Δεν κυριαρχεί τυχαία, αλλά ξέρει πως να επιβάλλεται κάνοντας σε ίδιο με αυτόν, που πάει να πει πως σε αλυσοδένει πάλι, αλλα όχι πλέον με τις αλυσίδες που γνώριζε ο Μαρξ και είναι ξεπερασμένες, αλλά δημιουργώντας σου ψεύτικες ανάγκες που σου φαίνονται απαραίτητες. Γιατί οι εργαζόμενοι του Μαρξ θα επαναστατούσαν; Γιατι στο τέλος δεν θα είχανε να φάνε από την συνεχιζόμενη εξαθλίωση λόγω της συσσώρευσης του κεφαλαίου σε όλο και λιγότερα χέρια. Κατά Μαρξ πάντα! Γιατι οι σημερινοί νεοέλληνες φοβούνται μην τυχόν και χάσουνε το Ευρώ; Γιατι θα ακριβαίνει η τηλεόρασή. Ιδού η ιδιοποιός διαφορά σε όλο της το μεγαλείο.\nΗ συσσώρευση του κεφαλαίου συνεχίζει να υφίσταται όπως προέβλεψε ο Μαρξ, αλλά τα προϊόντα που παράγει είναι τέτοιας γκλαμουριάς, να το πω έτσι, και η προπαγάνδα ψεύτικων και ανούσιων αναγκών κυριαρχεί σε τόσο μεγάλη έκταση, που όλοι καταναλώνονται στο πως να τα αποκτήσουν, και η εξαθλίωση που εφαρμόζεται σήμερα σε κάποιες χώρες, μόνο και μόνο για να μην ξυπνάνε οι υπόλοιποι, σαν σύστημα δουλεύει πολύ καλά, και στο τέλος σε κάνει ίδιο με τον εχθρό σου.\nΙδού και η απόδειξη\nΑποκαλυπτικό το σκίτσο του quino σωστα;\nΔημοσιεύθηκε: Σαβ Ιούλ 25, 2015 10:44 pm Θέμα δημοσίευσης:\nΑυτό περί "βολονταρισμού" (νέον όρο έμαθα) γιατί το είπες; Ίσα ίσα, θα έπρεπε να γίνει μεγάλος χαμός. Μικρά προβλήματα εύκολες λύσεις, μεγάλα προβλήματα δύσκολες λύσεις.\nΣωστά για το σκίτσο, και με προβλημάτισες με αυτό με την ακριβή τηλεόραση, αλλά είσαι σίγουρος ότι η πλειοψηφία των νεοελλήνων για αυτό το λόγο δεν θέλει να χάσει το ευρώ;\nΔημοσιεύθηκε: Τετ Ιούλ 29, 2015 2:38 am Θέμα δημοσίευσης:\nΞέρω κι εγώ; Μπορείς να σκεφτείς έναν διαφορετικό λόγο γιατί οι νεοέλληνες επιμένουν στο να κρατήσουν κάτι που έτσι ή αλλιώς δεν θα μπορούν ούτε καν να το βλέπουν; Εγώ δεν μπορώ!!!!\nΔημοσιεύθηκε: Τετ Ιούλ 29, 2015 8:53 pm Θέμα δημοσίευσης:\nΕγώ εκτιμώ ότι οι νεοέλληνες δε δίνουν δεκάρα ούτε για ευρώ ούτε για δραχμή ούτε για τίποτα, γιατί το βασικό τους πρόβλημα είναι ότι δεν έχουν καταλάβει πώς δουλεύει το χρήμα. Ούτε οι του ΝΑΙ ούτε οι του ΟΧΙ, του πρόσφατου δημοψηφίσματος, έχουν πάρει χαμπάρι τι στην πραγματικότητα συμβαίνει.\nΒασική αιτία η προπαγάνδα, που παραπλανεί, συσκοτίζει, αποπροσανατολίζει από την αλήθεια, έτσι ώστε οι γύπες - με το όνομα, γιατί έτσι λέγονται στην πιάτσα οι κερδοσκόποι στον δυτικό κόσμο - να δρουν ανενόχλητοι.\nΜην έχοντας λοιπόν επαφή με την πραγματικότητα και μη γνωρίζοντας τι συμβαίνει, το θύμα της αμάθειας εύκολα σωπαίνει, γιατί ξέρει ότι έτσι και ανοίξει το στόμα οι κατάλληλοι δημοσιόκαφροι οι επιφορτισμένοι με το καθήκον αυτό, θα τον μαξιλαρώσουν καταλλήλως. Υπάρχει σύστημα, δεν είναι παίξε γέλασε, και ιδού και η απόδειξη.\nΔημοσιεύθηκε: Πεμ Ιούλ 30, 2015 3:18 am Θέμα δημοσίευσης:


ARTICLES - Page 3 of 22 - Omega Audio Visual Productions\nΠώς θα πάει φέτος ο τουρισμός στην Ελλάδα; Το ερώτημα αυτό ταλανίζει τους ασχολούμενους με τον τουριστικό τομέα και όχι μόνο. Η απάντηση δύσκολη. Τα πάντα είναι ρευστά γεγονός που προκαλεί ανησυχίες οι οποίες εκφράζονται ποικιλοτρόπως. Δημοσιεύματα των τελευταίων ημερών σε εφημερίδες αιγαιοπελαγίτικων νησιών δίνουν μια ζοφερή εικόνα της επικρατούσας κατάστασης. Η εφημερίδα «Εμπρός» της Μυτιλήνης σημειώνει: «Δυσοίωνες οι προβλέψεις για την φετινή τουριστική περίοδο, αφού ενώ διανύουμε το πρώτο δεκαπενθήμερο του Μαΐου ο προγραμματισμός βρίσκεται ακόμη στον αέρα και τίποτα δεν θεωρείται καθορισμένο σε ότι έχει να κάνει με τσάρτερς αφού τα ποσοστά κρατήσεων είναι πολύ χαμηλά. Αρνητικές είναι και οι εκτιμήσεις για τα κρουαζιερόπλοια που αναμένεται να επανακάμψουν μετά από δύο χρόνια…\nΠοιος κορωνοϊός και πράσινα άλογα. Αυτό που έρχεται με μεγάλη ταχύτητα θα είναι πολύ πιο θανατηφόρο, απίστευτα πιο καταστροφικό και τρομακτικά οδυνηρό και για την επέλαση αυτού του κακού την ευθύνη φέρει ο ίδιος ο άνθρωπος που εθελοτυφλεί, αρνούμενος πεισματικά να παραδεχτεί τις συνέπειες των πράξεων του! Δύο είναι οι βασικές γενεσιουργές αιτίες της επερχόμενης συμφοράς που αν δεν αντιμετωπιστούν έγκαιρα, τα παιδιά και κυρίως τα εγγόνια μας (δεν τολμώ να μιλήσω για τα δισέγγονά μας) θα δουν πράγματα που εμείς δεν μπορούμε ούτε να φανταστούμε!\nMay 6, 2021 - 7:40 am\nΚαι επιστρέφει ο ξενιτεμένος στην πατρίδα γεμάτος όνειρα να ξαναζήσει αυτά που άφησε όταν έπαιρνε το δρόμο της φυγής. Να ξανασυναντήσει αγαπημένα του πρόσωπα, συγγενείς και φίλους. Να περπατήσει ξανά στους δρόμους των αναμνήσεων του. Να σμίξει το σήμερα με το χθες. Ο αδυσώπητος, όμως, χρόνος δεν έχει αφήσει τίποτα ανέπαφο. Τα πάντα φαντάζουν διαφορετικά. Άλλα λίγο και άλλα πολύ. Άλλα προς το καλύτερο και άλλα πάλι προς το χειρότερο. Η αγάπη του για τα πατρώα εδάφη τον κάνει να παραβλέπει τις αλλαγές.\nΈγραψα την περασμένη εβδομάδα ότι ο Έλληνας έχει μια τάση φυγής από την πατρώα γη. Οι λόγοι που τον οδηγούν «σε άλλη γη σε άλλα μέρη», πολλοί. Κυριότερος η δίψα του για ένα καλύτερο αύριο. Έτσι άφηνε (και δυστυχώς εξακολουθεί να αφήνει) ότι αγάπησε για να ριχτεί στην εκμετάλλευση των ευκαιριών που του προσφέρουν άλλες χώρες. Οι περισσότεροι Έλληνες μετανάστες καταφέρνουν να πετύχουν τους στόχους τους και να εξασφαλίσουν μια καλύτερη ζωή για τους ίδιους και τις οικογένειές τους, δουλεύοντας σκληρά στη νέα τους πατρίδα.\nΤο’ χει το DNA του Έλληνα να μην τον χωράει ο τόπος του. Από χιλιάδες χρόνια πίσω, πότε η ανάγκη και πότε η ακόρεστη αγάπη του για περιπέτεια και η δίψα του να γνωρίσει νέους τόπους, είχαν σαν αποτέλεσμα να εγκαταλείπει τον τόπο που γεννήθηκε και να παίρνει το δρόμο για την ξενιτειά. Στην αρχαιότητα άφηνε την πατρώα γη για να δημιουργήσει αποικίες άλλοτε με την εντολή της πόλης-κράτους και άλλοτε με δική του ατομική πρωτοβουλία. Σε πολλές περιπτώσεις οι αποικίες που δημιουργούσε ανθούσαν σε βαθμό που ξεπερνούσαν σε δύναμη τη μητέρα πόλη.\nApril 14, 2021 - 8:05 am\nΈγραψα την περασμένη εβδομάδα ότι η Ελλάδα είναι η χώρα του λαμπρού ήλιου, της καταγάλανης και σαγηνευτικής θάλασσας, της πανέμορφης φύσης και της ανείπωτης γραφειοκρατίας! Τουτέστιν είναι η χώρα της τρέλας όπου για να επιβιώσεις επιχειρηματικά, αλλά πολλές φορές και σαν ιδιώτης, χρειάζεσαι να έχεις συνεχώς δίπλα σου έναν παντογνώστη λογιστή, έναν πανέξυπνο δικηγόρο και έναν άριστο καρδιολόγο! Από πού να αρχίσει κανείς και πού να τελειώσει!\nΕλλάδα… Η χώρα του λαμπρού ήλιου, της καταγάλανης και σαγηνευτικής θάλασσας, της πανέμορφης φύσης και της ανείπωτης γραφειοκρατίας! Ελλάδα… Η χώρα όπου το αυτονόητο δεν υπάρχει ούτε στα… αζήτητα! Ελλάδα… Η χώρα των δημιουργικών ατόμων (που μεγαλουργούν όταν βγουν εκτός συνόρων) και του θλιβερού δημόσιου. Ελλάδα… Η χώρα όπου το εύκολο γίνεται πανεύκολα δύσκολο αλλά το δύσκολο πολύ δύσκολα γίνεται εύκολο. Ελλάδα… Η χώρα όπου σε αναγκάζουν να παρανομήσεις για να κάνεις τη δουλειά σου.\nΞηρασία διάρκειας, πριν δύο-τρία χρόνια, στην Αυστραλία. Απίστευτες σε έκταση πλημμύρες, πριν λίγες μέρες, στη μεγάλη αυτή χώρα του νότου. Χιόνι στην Έρημο της Σαχάρας και για πρώτη φορά σε περιοχές της Μέσης Ανατολής. Φοβερή σε ένταση και έκταση κακοκαιρία στις Ηνωμένες Πολιτείες με χιονοπτώσεις, πλημμύρες και πολικό ψύχος. Τεράστιες πυρκαγιές που προκαλούν τρόμο στον Αμαζόνειο και σε άλλες περιοχές του ταλαίπωρου πλανήτη.\nΟδεύουμε το δεύτερο χρόνο της πανδημίας και όλα δείχνουν ότι ο δρόμος θα είναι μακρύς και δύσκολος. Ήδη τα κρούσματα παγκοσμίως πλησιάζουν τα 125 εκατομμύρια ενώ οι θάνατοι από τον κορωνοϊό τα 3 εκατομμύρια. Μόνη ελπίδα για την αντιμετώπιση αυτής της πρωτοφανούς υγειονομικής κρίσης είναι να τηρούμε τα μέτρα προστασίας (να κρατάμε κοινωνικές αποστάσεις, να φοράμε μάσκες κτλ) και τα εμβόλια. Τα δυτικά, τα ρωσικά και τα κινέζικα. Όμως η παραγωγή και η διάθεση των εμβολίων είναι γεμάτες προβλήματα. Θα έπρεπε, λοιπόν, οι ταγοί του κόσμου να στρέψουν την προσοχή τους στην επίλυση των προβλημάτων. Αντ’ αυτού, όμως, τα εμβόλια έχουν γίνει αντικείμενο πολιτικών αντιπαραθέσεων και συγκρούσεων συμφερόντων των κολοσσών της φαρμακοβιομηχανίας!


O Έλληνας πρωταθλητής Ανδρέας Βαζαίος συγκίνησε το Πανελλήνιο\nΤο αργυρό μετάλλιο στο Ευρωπαϊκό Πρωτάθλημα σε πισίνα 25 μ στο αγώνισμα των 200 μ. μεικτής κολύμβησης που διεξάγεται στην Κοπεγχάγη της Δανίας κατέκτησε ο Έλληνας πρωταθλητής Ανδρέας Βαζαίος –αποδεικνύοντας για άλλη μια φορά ότι είναι αθλητής αγώνων.\nΟ κολυμβητής του Αλέξανδρου Νικολόπουλου (ο οποίος ήταν παρών στον αγώνα) συνέτριψε το πανελλήνιο ρεκόρ που είχε κάνει στον ημιτελικό με 1:53.88 και με 1:53.27 που εκτός από νέο πανελλήνιο ρεκόρ είναι και η τρίτη επίδοση στον κόσμο για το 2017, κατέκτησε το αργυρό μετάλλιο.\nΤο χρυσό μετάλλιο το πήρε ο Γερμανός Φίλιπ Χάιντζ με 1:52.41 ενώ τρίτος ήταν ο Νορβηγός Τόμοε Ζενιμότο Χβας με 1:54.16.\nΔύο χρόνια πριν στη Νετάνια του Ισραήλ ο Βαζαίος ήαν 5ος με 1:54.37 με τον Λάζλο Τσεχ να κερδίζει το χρυσό μετάλλιο κάνοντας 1:51.36 και τον Χάιντζ να είναι δεύτερος με 1:53.21.\nετικετες:ΣυγκίνησηΚολύμβησηΕυρωπαϊκό πρωτάθλημαΑνδρέας Βαζαίοςαργυρό μετάλλειο


Οι ηγέτες της Ευρωπαϊκής Ένωσης λένε ότι έχουν μια νέα συμφωνία για το μεταναστευτικό.\nΔεν είναι ακριβώς έτσι: Κατέληξαν σε ένα κείμενο αλλά δεν συμφώνησαν με σαφήνεια τι θα κάνουν. Το σχέδιο είναι ένας "αχταρμάς" που αφήνει σημαντικές λεπτομέρειες ανεπίλυτες. Το πιο σημαντικό είναι ότι αποφεύγει την κύρια πρόκληση: να καταρτίσει μια κοινή ευρωπαϊκή πολιτική για τους πρόσφυγες.\nLast modified onTuesday, 10 July 2018 15:00\nMore in this category: « Τέσσερις μεγάλοι κίνδυνοι 10 χρόνια μετά τη Lehman Νόμιμο το «κούρεμα» καταθέσεων στην ευρωζώνη! »


ΑΓΙΟΡΕΙΤΙΚΕΣ ΜΝΗΜΕΣ: 10604 - Μονοπάτια του Αγίου Όρους - Στη μνήμη του Γιώργου Καραντινού\n10604 - Μονοπάτια του Αγίου Όρους - Στη μνήμη του Γιώργου Καραντινού\nΤο εκτεταμένο δίκτυο μονοπατιών και μουλαρόδρομων του Αγίου όρους αναπτύσσονταν για πολλούς αιώνες. Μέχρι το δεύτερο μισό του εικοστού αιώνα ήταν ο μόνος πρακτικός τρόπος μετακίνησης στο Άγιο Όρος από τη στεριά. Οι κύριες διαδρομές ήταν καλντερίμια, που η κατασκευή και η συντήρησή τους ήταν υψηλού επιπέδου, με εντυπωσιακές πετρόχτιστες γέφυρες, υποστυλώσεις (πρανή) και τοιχία αντιστήριξης. Από τη στιγμή που τα αυτοκίνητα έφτασαν στην χερσόνησο, κατασκευάζεται ένας συνεχώς αυξανόμενος αριθμός δρόμων. Οι δρόμοι αυτοί έκοψαν ή κατέστρεψαν ολοσχερώς πολλά από αυτά τα μονοπάτια κατά τρόπο ώστε προς τα τέλη του εικοστού αιώνα σχεδόν όλα τα μονοπάτια πέρασαν σε αχρηστία. Την τελευταία δεκαπενταετία, οι «Φίλοι του Αγίου Όρους» (the Friends of Mount Athos – FoMA) εργάζονται ώστε να επαναφέρουν σε χρήση πολλά από τα εναπομείναντα κύρια μονοπάτια.\nΣτις ενέργειές τους συμπεριλαμβάνονται ο τακτικός καθαρισμός από τη βλάστηση, η τοποθέτηση πινακίδων και η δημιουργία περιγραφών διαδρομών. Παρόλα αυτά η κατάσταση των μονοπατιών αυτών είναι ευμετάβλητη και σπάνια μπορεί να συγκριθεί με το παρελθόν.\nΗ πεζοπορία στα μονοπάτια του Αγίου Όρους είναι μια πανέμορφη εμπειρία και μας προσφέρει πνευματική ανάταση. Αλλά πριν ξεκινήσουμε οποιαδήποτε διαδρομή πρέπει να έχουμε κατά νου κάποιες βασικές οδηγίες για την ασφάλειά μας.\n• Το είδος και η διάρκεια της προτεινόμενης διαδρομής πρέπει να εξετάζονται προσεκτικά πριν ξεκινήσουμε.\n• Πολλά μονοπάτια είναι μακροσκελή, απότομα, εκτεθειμένα στις καιρικές συνθήκες και διατρέχουν ερημικές περιοχές. Απαιτείται να έχουμε μια στοιχειώδη φυσική κατάσταση πριν ξεκινήσουμε τη διαδρομή. Footpath Practical Notes - 2 - June 2015\n• Για τον ίδιο λόγο, πρέπει να έχουμε μαζί μας επαρκή ποσότητα νερού για όλη τη διαδρομή. Οι περισσότερες από τις παλιές κρήνες, πηγές ή πηγάδια κατά μήκος της διαδρομής δεν έχουνε νερό πλέον. • Ο προσκυνητής πρέπει να είναι επαρκώς εξοπλισμένος για την πεζοπορία στο βουνό. Αυτό συμπεριλαμβάνει προστασία από τον ήλιο (καπέλο, γυαλιά ηλίου, αντηλιακή κρέμα) και τη βροχή (η οποία μπορεί να μας οδηγήσει σε υποθερμία), ένα κινητό τηλέφωνο, φακό και τρόφιμα για περίπτωση ανάγκης. Συνιστάται να μεταφέρουμε τα πράγματά μας σε ένα εργονομικό σακίδιο.\n• Ακόμα και τα πλέον καλοδιατηρημένα μονοπάτια εμπεριέχουν δύσκολα τμήματα και τα περισσότερα μπορεί να είναι απότομα και βραχώδη σε ορισμένα τους κομμάτια. Συνιστάται οι περιπατητές να διαθέτουν παπούτσια πεζοπορίας με χοντρή σόλα που να υποστηρίζουν τους αστραγάλους.\n• Πολλά μονοπάτια έχουν διαβρωθεί από τις νεροποντές. Ακόμα και με καλό καιρό αυτά τα μονοπάτια είναι βραχώδη και απαιτητικά.\n• Τους ψυχρούς μήνες και σε περίπτωση κακοκαιρίας, οι χείμαρροι μπορεί να έχουν φουσκώσει, κάνοντας δύσκολη ή ακόμα και αδύνατη τη διάσχισή τους. Αντίστοιχα, πολλά μονοπάτια μπορεί να γίνουν δύσκολα, επικίνδυνα ή και αδιάβατα κατά τις νεροποντές.\n• Ιδιαίτερες δυσκολίες μπορεί να αντιμετωπίσουμε στα σημεία που τα μονοπάτια ενώνονται, διασχίζουν ή αφήνουν δρόμους ή τρακτερόδρομους. Λόγω της υψομετρικής διαφοράς μπορεί να χρειαστεί να σκαρφαλώσουμε ή να κατέβουμε ένα απότομο πρανές.\n• Πολλά μονοπάτια μπορεί να έχουν υπερβολική βλάστηση. Ιδιαίτερα την άνοιξη και την αρχή του καλοκαιριού ορισμένα τμήματα είναι καλυμμένα λόγω της εποχιακής βλάστησης.\n• Αν και πολλά μονοπάτια είναι σηματοδοτημένα από πινακίδες και βέλη διεύθυνσης, αυτό δεν ισχύει παντού και μπορεί κάποιες πινακίδες να έχουν χαθεί. Ιδιαίτερη προσοχή πρέπει να δίνουμε ώστε να πάρουμε τη σωστή διαδρομή, κοντά στα μοναστήρια ή σε σημεία ανθρώπινης εγκατάστασης (καθώς υφίστανται πολλά μονοπάτια και δρόμοι). Σε περίπτωση αμφιβολίας, μπορούμε να ζητήσουμε οδηγίες.\n• Οι περιπατητές ενθαρρύνονται να χρησιμοποιούν τις αναλυτικές περιγραφές των μονοπατιών που έχουν εκδοθεί από τους «Φίλους του Αγίου Όρους» (the Friends of Mount Athos – FoMA) για πολλές από τις πλέον χρησιμοποιούμενες διαδρομές στο Άγιο Όρος. Αυτές είναι διαθέσιμες στην ιστοσελίδα www.athosfriends.org\nMετα από το συμβάν του τραυματισμού και θανάτου του γιατρού Καραντινου θα ήταν σκόπιμο να γίνει ενημέρωση και συνεργασία με την ιερά επιστασία την μονή Σίμωνος Πέτρας και ΓΡΗΓΟΡΙΟΥ με σκοπό τον καθαρισμό την σηματοδότηση αλλά και το σπουδαιότερο τις , υποστυλώσεις (πρανή) και τοιχία αντιστήριξης στο συγκεκριμένο σημείο και η δημιουργία γέφυρας που θα ενώνει τα δυο σημεία και να μην χρειάζεται να γίνεται αυτή η δύσκολη διαδρομή ανόδου η καθόδου αντίστοιχα\nΠιστεύω ιδιαίτερα η γνώση και η εκτίμηση στους Κρητες προσκυνητές του νέου ηγούμενου Π Χριστοφόρου Της Μονής ΓΡΗΓΟΡΙΟΥ και η συμμετοχή στη αδελφότητα του π.Ευμενιου με καταγωγή τον Προφήτη Ηλια είναι στοιχείο να μπορεσει να πραγματοποιηθεί με την βοήθεια και ατόμων που έχουν γνώσεις στο συγκεκριμένο θέμα και θα ήθελαν να συνεργαστούν.\nΑν αυτό γινει θα είναι το καλύτερο στη μνημη του γιατί το συγκεκριμένο μονοπάτι ιδιαίτερα άνοιξη και καλοκαίρι χρησιμοποιείται αρκετά για επίσκεψη στις μονές Σίμωνος Πέτρας και ΓΡΗΓΟΡΙΟΥ.\n5360 - Περιγραφή διαδρομής: Σκήτη Αγ. Άννας (300μ) – Άθωνας (2033μ)\n10524 - Το σύστημα μεταφορών και τα μονοπάτια του Αγίου Όρους\nΔείτε τον πίνακα των μονοπατιών του Αγίου Όρους με την κατάστασή και τις αναλυτικές περιγραφές τους\nΑναρτήθηκε από Keliotis Giannis στις 5/07/2018 12:14:00 μ.μ.


> Αναπηρικά Αμαξίδια>Αναπηρικά Αμαξίδια Ενηλίκων >Αναπηρικό Aμαξίδιο Befree\nΤο αναπηρικό αμαξίδιο διαθέτει σκελετό κατασκευασμένο από ατσάλι, δυνατότητα επιλογής πλάτους καθίσματος από απο 41 - 43 - 46 - 50 εκατοστά με 24’’ πίσω ρόδες. Μπράτσα “desk” ανακλινόμενα προς τα πίσω/αποσπώμενα. Σύστημα εύκολης απόσπασης ρόδων. Δυνατότητα προσαρμογής ανάκλισης πλάτης. Δυνατότητα προσαρμογής ανακλινόμενων υποποδίων\n175,00€ με Φ.Π.Α\nΤΕΧΝΙΚΑ ΧΑΡΑΚΤΗΡΙΣΤΙΚΑ YK 9031-41\nΣυνολικό μήκος 103 εκατ.\nΣυνολικό πλάτος 58 εκατ\nΣυνολικό ύψος 91 εκατ\nΣυνολικό πλατος (όταν κλείνει) 26,5 εκατ\nΠλάτος καθίσματος 40 εκατ\nΒάθος καθίσματος 40 εκατ\nΥψος πλάτης 44 εκατ\nΑπόσταση από το έδαφος 50 εκατ\nΜεγισταη αντοχή βάρους 100 κιλά\nΜπροστά ροδάκια 8"\nΠίσω ροδάκια 24"\nΒάρος 20,6 κιλά/18,1\nΤΕΧΝΙΚΑ ΧΑΡΑΚΤΗΡΙΣΤΙΚΑ YK 9031-43\nΣυνολικό μήκος 103 εκατ\nΣυνολικό πλάτος 60,5 εκατ\nΠλάτος καθίσματος 42 εκατ\nΜεγισταη αντοχή βάρους 110 κιλά\nΒάρος 20,8 κιλά/18,3\nΤΕΧΝΙΚΑ ΧΑΡΑΚΤΗΡΙΣΤΙΚΑ YK 9031-46\nΣυνολικό πλάτος 63 εκατ\nΠλάτος καθίσματος 45 εκατ\nΤΕΧΝΙΚΑ ΧΑΡΑΚΤΗΡΙΣΤΙΚΑ YK 9031-50\nΣυνολικό πλάτος 68 εκατ\nΠλάτος καθίσματος 51 εκατ


Ο Στράτος Τζώρτζογλου αποκαλύπτει για το ατύχημα της Βάνας Μπάρμπα: "Ήταν χειρότεροι από πόνους γέννας" | fthis.gr\nΤετάρτη 25 Αυγούστου 2021, 14:30\n- Τελευταία ενημέρωση: 25/08/2021, 14:17\nΚαλεσμένος στο πλατό του «Καλοκαίρι #Not» βρέθηκε την Τετάρτη ο Στράτος Τζώρτζογλου. Ο γνωστός ηθοποιός αναφέρθηκε, μεταξύ άλλων, στο ατύχημα που είχε η Βάνα Μπάρμπα στην Επίδαυρο, με αποτέλεσμα να σπάσει το πόδι της και να υποβληθεί σε χειρουργική επέμβαση. Θυμίζουμε πως η ηθοποιός γλίστρησε κατά την διάρκεια της παράστασης Προμηθέας Δεσμώτης.\nΟ Στράτος Τζώρτζογλου, ο οποίος παρακολουθούσε μαζί της την παράσταση, εξήγησε: «Είναι μερικές φορές κάποια πράγματα τα οποία δεν μπορείς να τα εξηγήσεις με την λογική. Ξεκινήσαμε όλοι πολύ ωραία, μπήκαμε σε ένα αμάξι, να πάμε Επίδαυρο να δούμε τον Προμηθέα Δεσμώτη…\nΜετά την παράσταση είπαμε να πάμε να φάμε κάπου. Και την ώρα του χειροκροτήματος η Βάνα Μπάρμπα γλίστρησε και την βλέπω εγώ να φεύγει σε τρεις διαδοχικές φάσεις. Δηλαδή, χτύπησε μία, δύο, τρεις. Έπαθε το κάταγμα στο πόδι που… σφάδαζε από τους πόνους. Ήταν χειρότεροι από πόνους γέννας.\nΑλλά εκείνο που μου έκανε εντύπωση είναι ότι η Βάνα σε όλη τη διάρκεια που κάναμε να πάμε στο νοσοκομείου του Ναυπλίου και μετά του Άργους, προσπαθούσε να μας διασκεδάσει μέσα στους πόνους της. Έβλεπες έναν άνθρωπο να πολεμάει με τον πόνο του και την ίδια στιγμή να μην θέλει να γίνει βάρος σε κανέναν. Πάντα προσπαθεί να δείχνει ότι είναι δυνατή και χαρούμενη. Είμαστε φίλοι από το 1999. Την ήξερα και από πιο παλιά».\nΔείτε όσα ειπώθηκαν στο ακόλουθο βίντεο (μετά το πρώτο λεπτό):\nΒάνα Μπάρμπα: Οι νέες δηλώσεις για τον Πέτρο Φιλιππίδη – “Δεν μετανιώνω για πράγματα που έχω πει”\nΒΑΝΑ ΜΠΑΡΜΠΑ ΑΤΥΧΗΜΑ\nΒΑΝΑ ΜΠΑΡΜΠΑ ΧΕΙΡΟΥΡΓΕΙΟ


Ο ΠΡΟΑΓΓΕΛΟΣ ΤΗΣ ΝΕΟΘΩΜΑΝΙΑΣ – TourkikaNea.gr\nΕφ. Αντιφωνητής 16-3-2011\nΌλα όσα κατά καιρούς καταγγέλλουμε για την νεο-οθωμανική πολιτική στην ελληνική Θράκη επιβεβαιώθηκαν με τον πιο επίσημο τρόπο στην διάρκεια της περιοδείας του Αχμέτ Νταβούτογλου στην περιοχή, στις 9 Μαρτίου. Ο Τούρκος ΥΠΕΞ πέρασε το ξεκάθαρο μήνυμα για την τουρκική πολιτική στη Θράκη και δεν το έλαβε μόνον όποιος δεν ήθελε ν’ ακούσει.\nΗ «ιδιωτική» επίσκεψη (!) Νταβούτογλου περιελάμβανε τα Αρριανά της Ροδόπης, την Κομοτηνή, την Ξάνθη και τον Εχίνο και τον ακολουθούσαν κι άλλοι «ιδιώτες»: βουλευτές, δήμαρχοι, διπλωμάτες και ο γ.γ. του ΙRCICA Χαλίτ Ερέν (που λύνει και δένει στην περιοχή). Ποιους είδε ο Τούρκος ΥΠΕΞ; Επισκέφθηκε τους παράνομους συλλόγους που έχουν διαλύσει αμετάκλητα τα ελληνικά δικαστήρια («Τουρκική Νεολαία Κομοτηνής», «Τουρκική Ένωση Ξάνθης»), συνοδεύτηκε από τους Σερήφ και Μέτε που δεν αναγνωρίζει ως μουφτήδες η χώρα μας, αγνοώντας, εννοείται, τους νόμιμους μουφτήδες, μίλησε στην παράνομη Συμβουλευτική Επιτροπή…\nΚαι ποιο ήταν το μήνυμα των λόγων του;\nΑ. Είστε όλοι Τούρκοι. Αναφέρθηκε επανειλημμένως σε «τουρκική μειονότητα», μίλησε για τα 72.000.000 αδέρφια στην Τουρκία που ολημερίς τους σκέφτονται («στην Κωνσταντινούπολη, στην Άγκυρα, στο Ικόνιο και στην Προύσα σας έχουμε και στον ύπνο μας και στα όνειρα μας, στα σχέδια μας, και θα συνεχίσετε να υπάρχετε στα μελλοντικά μας σχέδια») και βεβαίωσε πως «ο πολιτισμός που παραμένει ζωντανός στην Δυτική Θράκη μοιάζει πολύ με αυτούς στην Ανατολία».\nΒ. Το νεο-οθωμανικό όραμα δεν αργεί. «Παλιότερα η Αδριανούπολη, η Θεσσαλονίκη, η Κομοτηνή, η Φιλιππούπολη ζούσαν όλες μαζί. Πάλι έτσι θα γίνουν», τόνισε στον Εχίνο. Και δεν παρέλειψε να υπογραμμίσει τον ρόλο που θα παίξουν οι Τούρκοι της νότιας Βουλγαρίας: «Οφείλουμε να αποκαταστήσουμε σχέσεις ανάμεσα στις περιοχές της Κομοτηνής, της Αδριανούπολης και του Κίρτζαλι.» Ας το έχουν κατά νου όσοι δικοί μας σκίζονται για τη διασυνοριακότητα στην περιοχή μας και το λαμπρό μέλλον χωρίς σύνορα.\nΓ. Η αναγκαιότητα για εξωστρέφεια της μειονότητας. Αυτό θα μπορούσε να αποτελεί ένα θετικό μήνυμα, αν είχε την λογική της ένταξης στην ευρύτερη κοινωνία. Όμως όταν συνδυαστεί με όσα ειπώθηκαν πριν, για την ενότητα και την ταυτότητα της μειονότητας, δεν δείχνουν κάποια τέτοια πρόθεση αλλά μάλλον το αντίθετο. Μια πρόθεση διείσδυσης σε πανελλαδικό και ευρωπαϊκό επίπεδο, με σκοπό την προώθηση των τουρκικών συμφερόντων και στοχεύσεων.\nΠώς τον δέχθηκε όμως ο μειονοτικός πληθυσμός εδώ; Προσέξτε λόγια υποδοχής στον φανατικό Εχίνο: «Κύριε υπουργέ μου, πολύτιμοι καλεσμένοι, σήμερα είναι μια μέρα περηφάνιας για τους Τούρκους της Δυτικής Θράκης. Σας ευχαριστούμε και μέρους του χωριού και εκ μέρους των Τούρκων της Δυτικής Θράκης για την ιστορική σας αυτή πράξη. Άρχοντα μου, σας χαιρετίζουμε με στοργή και με αγάπη». Κι αυτός μετά, απευθυνόμενος στις Πομάκισσες που τον άκουγαν κρεμασμένες από τα μπαλκόνια, τις αντάμειψε: «Χάρη σε σας τα παιδιά σας, τα παιδιά του Εχίνου, δεν θα ξεχάσουν τα τουρκικά τους»! Κι όλες μιλάνε πομάκικα!\nΚαι τι απαντήθηκε σε όλα τούτα; Μήπως αποτέλεσαν απάντηση τα καλωσορίσματα του Σ. Ξυνίδη ή η αφωνία του περιφερειάρχη Α. Γιαννακίδη; Ή οι κοινοτυπίες του Γ. Πεταλωτή για την ισονομία και το ότι «δεν έχουμε να κρύψουμε τίποτε»; Η μόνη, αδύναμη έστω, απάντηση που δόθηκε στον νεοσουλτάνο ήταν από τον χώρο του «Αντιφωνητή». Αφού έγινε ένας γρήγορος συντονισμός με Κύπριους φοιτητές της Κομοτηνής, οργανώθηκε μια διαμαρτυρία έξω από την Περιφέρεια ΑΜ-Θ 30 Ελλήνων με δίγλωσσα πανώ, αγγλόγλωσσα πλακάτ, σημαίες κουρδικές και κυπριακές και αναφορές στην τουρκική πολιτική και υποκρισία:\n– ΝΑΙ στο ευρωπαϊκό μέλλον, ΟΧΙ στο οθωμανικό παρελθόν\n– Αρκετά με την τουρκική υποκρισία, ξεκουμπιστείτε από τη Θράκη!\n– Αχμέτ, φεύγοντας πάρε και το Προξενείο μαζί σου!\n– Κατοχική δύναμη της Κύπρου, η ελληνική Θράκη σου λέει: Άι σι…τίρ!\n– Οι 114 ομαδικοί τάφοι δεν είναι εδώ, στο Κουρδιστάν να πας!\n– Ανθρώπινα δικαιώματα στην Τουρκία: 114 ομαδικοί τάφοι, 1469 πτώματα. Κρατήστε τον ανθρωπισμό σας μακρυά μας!\nΑπό τον τηλεβόα εστάλη και …προφορικό μήνυμα στον επισκέπτη, στα ελληνικά και στα τουρκικά: «Καταγγέλουμε την προκλητική επίσκεψη του υπουργού Εξωτερικών της Τουρκίας στην περιοχή. Ο ιδιωτικός της χαρακτήρας είναι ο φερετζές της υποκρισίας. Όποιος κόπτεται για μειονοτικά και ανθρώπινα δικαιώματα δεν διατηρεί κατοχικούς στρατούς, δεν ισοπεδώνει γηγενείς λαούς εκατομμυρίων ψυχών, δεν αγνοεί το Διεθνές Δίκαιο, δεν χρησιμοποιεί την γεωπολιτική ως όχημα του αναθεωρητισμού και του επεκτατισμού.\nΔηλώνουμε αντίθετοι στην επίσκεψη Νταβούτογλου στη Θράκη, η σημειολογία της οποίας δεν καλύπτεται από τις γελοίες δικαιολογίες της ελληνικής κυβέρνησης. Ο φιλήσυχος κόσμος της Θράκης που σιχαίνεται τους κάθε λογής νταβατζήδες μειονοτήτων, ενώνει τη φωνή του με κείνη των Τουρκοκυπρίων που του απηύθυναν εκείνο το μεγαλοπρεπές «Άι σικτίρ!». Να πάρει το μαγαζί του από την οδό Ιώνων και να μην τον ξαναδούμε!»\nΔυστυχώς όμως όλα δείχνουν ότι βρισκόμαστε μόνο στην αρχή του κατήφορου… Το είπε και ο ίδιος ο Νταβούτογλου: «Πριν 20 χρόνια ούτε θα σκεφτόμασταν τέτοια περιοδεία! Είμαι πολύ πιο αισιόδοξος!»\n← ΑΝΑΣΤΟΛΗ ΠΑΡΑΓΓΕΛΙΑΣ ΤΩΝ F-35\nΔΗΛΩΣΕΙΣ ΥΠΟΥΡΓΟΥ ΓΙΑ ΤΟΥΣ ΠΥΡΗΝΙΚΟΥΣ ΣΤΑΘΜΟΥΣ →\n0 thoughts on “Ο ΠΡΟΑΓΓΕΛΟΣ ΤΗΣ ΝΕΟΘΩΜΑΝΙΑΣ”\nPingback: Ο ΠΡΟΑΓΓΕΛΟΣ ΤΗΣ ΝΕΟΘΩΜΑΝΙΑΣ\nPingback: Ο ΠΡΟΑΓΓΕΛΟΣ ΤΗΣ ΝΕΟΘΩΜΑΝΙΑΣ « Greek National Pride


26 τέλεια δώρα για όσους λατρεύουν την ποπ κουλτούρα | HuffPost Greece\n19/12/2016 10:53 EET\n26 τέλεια δώρα για όσους λατρεύουν την ποπ κουλτούρα\nΗ μεγαλύτερη σπαζοκεφαλιά των Χριστουγέννων έχει ξεκινήσει εδώ και τουλάχιστον μια εβδομάδα και δεν είναι άλλη από το «τι δώρο να του/της/τους πάρω;». Υπάρχει ο μπαμπάς, υπάρχει η μαμά, τα αδέρφια, τα ανίψια, τα βαφτιστήρια, η κολλητή, ο κολλητός, ο/η σύντροφος, και γενικά ένας σκασμός άνθρωποι που περιμένουν το κατιτίς τους από εσάς -όπως κι εσείς από αυτούς.\nΗ πιο δύσκολη περίπτωση, βέβαια, είναι όταν κάποιος από αυτούς ανήκει και στην κατηγορία «nerd» ή «geek» ή τέλος πάντων, για να το πούμε πιο κατανοητά, είναι εθισμένος με την ποπ κουλτούρα και τα παράγωγά της. Ταινίες, σειρές, μεγάλοι δημιουργοί, ο Bill Murray, το Star Wars, το sci-fi, οι σούπερ ήρωες, ο Harry Potter, καταλάβατε που το πάμε.\nΥπάρχουν τόσα πολλά και διαφορετικά πράγματα που μπορείς να πάρεις σε αυτό το άτομο, το οποίο όμως συνήθως έχει ήδη τα περισσότερα από αυτά (καθώς όσοι ανήκουν στην εν λόγω κατηγορία είναι και φανατικοί συλλέκτες) κι εκεί είναι που αρχίζει να ανεβαίνει ο βαθμός δυσκολίας.\nΓια να κάνουμε τη ζωή σας πιο εύκολη αυτή τη χρονιά, ψάξαμε και επιλέξαμε 26 από τα καλύτερα δώρα που μπορέσαμε να βρούμε για το geek της καρδιάς σας, τα οποία αποκλείεται να μην εκτιμήσει. Κάποια από αυτά ίσως φτάσουν στα χέρια σας μετά τα Χριστούγεννα, μην σκάτε όμως, ούτως ή άλλως οι περισσότεροι ανταλλάσσουν τα δώρα τους την Πρωτοχρονιά, οπότε προλαβαίνετε.\nΔείτε παρακάτω την εκλεκτή λίστα με τα καλούδια που διαλέξαμε και προσπαθήστε να καταπολεμήσετε την ορμή να τα κρατήσετε για τον εαυτό σας.\nPhoto gallery Geek Presents 2016 See Gallery\nGeek Presents 2016\nPLUS: life ENTERTAINMENT style δώρα χριστουγεννιάτικα δώρα δώρα 2016 geek gifts pop culture


Μικροενοχλήσεις κατά την εγκυμοσύνη, Μαιευτική, Μαιευτήρας, Γυναικολόγος, Τρίκαλα\nΜικροενοχλήσεις κατά την εγκυμοσύνη και ο ρόλος των τροφών\nΠρωινή αδιαθεσία – ναυτία\nΗ ναυτία είναι ένα συχνό σύμπτωμα στην εγκυμοσύνη . Κάθε γυναίκα βρίσκει τους δικούς της τρόπους για να την ελέγχει . Δοκιμάστε κάποιες από τις ιδέες που σας δίνουμε.\nΝα τρώτε μικρά και συχνά (5-6) γεύματα την ημέρα .Τσιμπάτε κάτι κάθε λίγη ώρα γιατί έτσι δεν θα μένει ποτέ εντελώς άδειο το στομάχι σας , κάτι που επιδεινώνει την αίσθηση της ναυτίας.\nΑποφεύγεται λιπαρές και τηγανισμένες τροφές\nΑν η μυρουδιά του μαγειρέματος σας αρρωσταίνει, ζητήστε από κάποιον άλλο να ασχοληθεί με το μαγείρεμα ενώ εσείς θα λείπετε από το σπίτι.\nΔοκιμάστε κρύα φαγητά όπως κράκερς, δημητριακά, γιαούρτι, φρούτα.\nΝα φυλάτε παξιμάδια ή κράκερς στο κομοδίνο σας ώστε να τρώτε αμέσως μόλις ξυπνάτε για να αποφεύγεται την πρωινή αδιαθεσία , ή λίγο πριν κοιμηθείτε το βράδυ.\nΝα πίνετε μικρές γουλιές από νερό, χυμούς, γάλα όταν μπορείτε ώστε και γαστρικό φόρτο να μη νοιώθετε και να μην αφυδατωθείτε.\nΗ δυσκοιλιότητα είναι συχνό φαινόμενο στην εγκυμοσύνη . Οι ορμονικές αλλαγές σε συνδυασμό με τα συμπληρώματα σιδήρου και ασβεστίου είναι αυτά που την προκαλούν. Μπορείτε να την αποφύγετε ή να την περιορίσετε\nΤρώτε ξερά σύκα και δαμάσκηνα.\nΧρησιμοποιείται προϊόντα που παρασκευάζονται με αλεύρι ολικής αλέσεως.\nΤο συνολικό βάρος που θα πρέπει να πάρει η μέλλουσα μητέρα κατά την εγκυμοσύνη της είναι 12 με 15 κιλά ( Σουηδική μελέτη ). Κατά μέσον όρο το βάρος αυξάνει 0,5 κιλά την εβδομάδα κατά το δεύτερο τρίμηνο και η πιο γρήγορη αύξηση συμβαίνει μεταξύ 16ης και 24ης εβδομάδας.\nΑν αναλύσουμε αυτό το βάρος θα έχουμε 3,2 κιλά για το έμβρυο, 1,8 κιλά για το αμνιακό υγρό, πλακούντα και μεμβράνες. Την αύξηση της μήτρας 0,9 κιλά ,την αύξηση του στήθους 0,9 κιλά, την αύξηση του βάρους της μητέρας 4 κιλά και 2,7 κιλά τα επιπλέον υγρά στο αίμα και το εξωκυττάριο υγρό.\nΚατά την διάρκεια της εγκυμοσύνης συχνά η μητέρα έχει αύξηση της επιθυμίας για τροφή σαν αποτέλεσμα των ορμονικών αλλαγών και της μεταφοράς στοιχείων από την κυκλοφορία της στο έμβρυο. Έτσι χωρίς κατάλληλη προγεννητική φροντίδα η αύξηση του βάρους της μπορεί να είναι μεγάλη έως και 35 κιλά ή και περισσότερο. Αυτό μπορεί να γίνει πολύ επικίνδυνο για την υγεία της μητέρας και του εμβρύου.\nΗ έγκυος χρειάζεται 300 θερμίδες επιπλέον την ημέρα. Η μεγαλύτερη ανάπτυξη του εμβρύου συμβαίνει κατά το τρίτο τρίμηνο όταν διπλασιάζει σχεδόν το βάρος του κατά τους τελευταίους 2 μήνες της κύησης. Σε αυτή την περίοδο η μητέρα δεν απορροφά επαρκή ποσότητα πρωτεΐνης, ασβεστίου ,σιδήρου και φωσφόρου από το γαστρεντερικό σύστημα ώστε να παρέχει στο μωρό την κατάλληλη ποσότητα. Αυτό όμως δεν είναι πρόβλημα γιατί νωρίτερα στην εγκυμοσύνη το σώμα της, με τη σωστή διατροφή και με τα συμπληρώματα σιδήρου και ασβεστίου, έχει αποθηκεύσει όλα αυτά τα στοιχεία.


Ατομική pizza με καραμελωμένα κρεμμύδια! | MyPizza Project\nΑτομική pizza με καραμελωμένα κρεμμύδια!\nΔεν ξέρω για εσάς αλλά όταν είχα πρωτοδοκιμάσει καραμελωμένα κρεμμύδια είχα ενθουσιαστεί τόσο με τη γεύση τους που τα έτρωγα με τα πάντα! Είναι γεγονός ότι δεν πήγαινουν με τα πάντα...αλλά αυτό που διαπίστωσα ήταν ότι πηγαίνουν εξαιρετικά με πίτσα!\nΗ πίτσα για την οποία θα διαβάσετε σήμερα δεν είναι αποτέλεσμα δικών μου δοκιμών, αλλά είναι ένας συνδυασμός που δοκίμασα σε ιταλικό εστιατόριο...της Αθήνας!\n΄Οταν μου σέρβιραν ένα ξυλοφουρνισμένο ζυμαράκι (like!) με μπόλικο καραμελωμένο κρεμμύδι (like like!) και μια πληθωρική φέτα κατσικίσιο τυρί chevre που είχε λιώσει (like x3!), χτύπησαν κατευθείαν ευαίσθητο σημείο!\nΑν, λέω αν, είστε και εσείς σαν εμένα, τότε δεν έχουμε πολλά να πούμε αλλά πολλά να κάνουμε! Βγάλτε κρεμμύδια και αρχίστε να κόβετε!\nΒάλτε λίγο λάδι στο τηγάνι και ξεκινάμε!\nΜια πίτσα γρήγορη, που δεν χρειάζεται σάλτσα και μπορεί να γίνει νηστίσιμο γεύμα εάν δε βάλουμε το κατσικίσιο τυρί!\nΕάν πάλι θέλετε το κάτι παραπάνω, προτείνω να δείτε τα καραμελωμένα κρεμμύδια ως μια νέου είδους σάλτσα και να βάλετε από πάνω λεπτοκομμένα κολοκυθάκια, (ζεματισμένα) καροτάκια ή ακόμα και φούντες από μπρόκολο ώστε να τη μετατρέψετε σε μια πρώτης τάξεως veggie pizza!\nΝηστίσιμη ή μη, η επιλογή είναι δική σας!


Ακολουθίες στην Python (Λίστες, Lists και Πλειάδες, Tuples)\nΑκολουθίες στην Python: Εισαγωγή\nΗ πιο βασική δομή δεδομένων στην Python είναι η ακολουθία. Για κάθε στοιχείο μιας ακολουθίας εκχωρείται ένας αριθμός – η θέση του στοιχείου μέσα στην ακολουθία (δείκτης) . Ο πρώτος δείκτης είναι μηδέν, ο δεύτερος δείκτης είναι ένα, και ούτω καθεξής. Η Python έχει ενσωματώσει 6 τύπους ακολουθιών , αλλά οι πιο κοινές είναι οι Λίστες και οι Πλειάδες οι οποίες θα εξετάσουμε σε αυτό τον οδηγό.\nΥπάρχουν ορισμένα πράγματα που μπορείτε να κάνετε με όλους τους τύπους ακολουθιών. Οι ενέργειες αυτές περιλαμβάνουν την ευρετηρίαση,τον τεμαχισμό, την προσθήκη, τον πολλαπλασιασμό, και ο έλεγχος για την ένταξη στην ακολουθία. Επιπλέον, η Python έχει ενσωματωμένες λειτουργίες για την εύρεση του μήκους μιας ακολουθίας και για την εύρεση του μεγαλύτερου και το μικρότερου στοιχείου της.\nΑκολουθίες στην Python: Λίστες\nΟι Λίστες στην Python είναι ο πιο ευέλικτος τύπος δεδομένων που είναι διαθέσιμος. Μπορεί να γραφτεί ως μια σειρά τιμών διαχωρισμένων με κόμμα και τοποθετημένων μέσα σε αγκύλες. Αξίζει εδώ να σημειώσουμε πως τα στοιχεία σε μια λίστα, δεν χρειάζεται να είναι του ίδιου τύπου.\nΜπορούμε να δημιουργήσουμε μια Λίστα χωρίζοντας τις τιμές τις ακολουθίας με κόμμα και τοποθετώντας τες μέσα σε αγκύλες για παράδειγμα:\nΌμοια με τους δείκτες γραμματοσειρών οι δείκτες στις Λίστες ξεκινάνε από τον αριθμό 0. Επιπλέον οι Λίστες μπορούν να τεμαχιστούν , να συναχτούν κ.ο.κ.\nΑκολουθίες στην Python: Πρόσβαση στις τιμές της Λίστας\nΓια να μπορέσουμε να έχουμε πρόσβαση στις τιμές που εμπεριέχει μια λίστα αρκεί να γράψουμε το όνομα της λίστας αυτής και μέσα σε αγκύλες να τοποθετήσουμε τον δείκτη ή τους δείκτες (αν πρόκειται για λίστα με παραπάνω από μία διαστάσεις) της τιμής που θέλουμε να προσπελάσουμε. Επιπλέον μπορούμε να αλλάξουμε οποιαδήποτε τιμή με την μέθοδο append().\nΌταν ο παραπάνω κώδικας εκτελείται, παράγει το ακόλουθο αποτέλεσμα.\nΑκολουθίες στην Python: Διαγραφή τιμών της Λίστας\nΓια να αφαιρέσουμε ένα στοιχείο μιας λίστας μπορούμε να χρησιμοποιήσουμε την δήλωση del εφόσον γνωρίζουμε ακριβός ποιο στοιχείο θέλουμε να αφαιρέσουμε ή να χρησιμοποιήσουμε την μέθοδο remove() εφόσον δεν γνωρίζουμε.\nΑκολουθίες στην Python: Βασικές λειτουργίες της Λίστας\nΟι λίστες ανταποκρίνονται στους τελεστές + και * με το ίδιο τρόπο όπως οι γραμματοσειρές. Αυτοί οι τελεστές χρησιμοποιούνται για την συνένωση και τον πολλαπλασιασμό Λιστών με αποτέλεσμα καινούριες Λίστες. Επιπλέον οι Λίστες ανταποκρίνονται σε όλες τις γενικές λειτουργίες ακολουθιών :\nΠαρακάτω ακολουθεί παράδειγμα για την λειτουργία των δεικτών μιας λίστας καθώς και για τον τεμαχισμό της. Αυτές οι λειτουργείες δεν διαφέρουν από τις γενικές λειτουργίες των ακολουθιών στην Python.\nΑς υποθέσουμε πως έχουμε την ακόλουθη είσοδο:\nΑκολουθίες στην Python: Συναρτήσεις και Μέθοδοι\nΗ Python περιλαμβάνει τις ακόλουθες Εξισώσεις για λίστες:\nσυγκρίνει τα στοιχεία των 2 λιστών.\nΕπιστρέφει το συνολικό μήκος της λίστας.\nΕπιστρέφει το μεγαλύτερο στοιχείο σε αξία που βρίσκετε στην λίστα.\nΕπιστρέφει το μικρότερο στοιχείο σε αξία που βρίσκετε στην λίστα.\nΜετατρέπει μια πλειάδα σε λίστα.\nΗ Python περιλαμβάνει τις ακόλουθες Μεθόδους για λίστες:\nΠροσθέτει στοιχεία στην λίστα.\nΕπιστρέφει τον πλήθος του συγκεκριμένου στοιχείου στην λίστα.\nΠροσθέτει τις ενότητες του seq στην λίστα.\nΕπιστρέφει τον μικρότερο δείκτη που εμφανίστηκε το στοιχείο στην λίστα.\nΠροσθέτει ένα στοιχείο στην λίστα με καθορισμένο δείκτη.\nΑφαιρεί και επιστρέφει το τελευταίο στοιχείο της λίστας.\nΑφαιρεί το στοιχείο obj από την λίστα.\nΑντιστρέφει την σειρά των στοιχείων που βρίσκονται στην λίστα.\nΤαξινομεί τα στοιχεία της λίστας σε σχέση με την συνάρτηση func εφόσον δοθεί.\nΚατηγορίες python programming,ιδιαίτερα μαθήματα Ετικέτες python programming,Ακολουθίες στην Python,εξειδικευμένα μαθήματα πληροφορικής,ιδιαίτερα μαθήματα,ιδιωτικά μαθήματα πληροφορικής,ιδιωτικά μαθήματα προγραμματισμού,μαθήματα πληροφορικής,μαθήματα προγραμματισμού,πληροφορική Πλοήγηση άρθρων


Ωμέγα 3 λιπαρά: Τι ισχύει τελικά – Ποιες τροφές χρειάζεστε ουσιαστικά - Ξυπνήστε ρε\n10/01/2016 11:10:00 μ.μ.\n"EPA" – Εικοσιπεντανοϊκό οξύ: Η κύρια λειτουργία του είναι να σχηματίσει μόρια που ονομάζονται εικοσανοειδή, τα οποία διαδραματίζουν πολλούς ρόλους στην φυσιολογία του ανθρώπου. Τα εικοσανοειδή που προέρχονται από τα ωμέγα 3 λιπαρά οξέα μειώνουν τη φλεγμονή, ενώ εκείνα που γίνονται από τα ωμέγα-6 λιπαρά οξέα τείνουν να αυξάνουν τη φλεγμονή. Για το λόγο αυτό, μια διατροφή με υψηλή περιεκτικότητα σε ΕΡΑ ω-3 οξέα μπορεί να μειώσει τη φλεγμονή στο σώμα. Έρευνες έχουν δείξει ότι το ιχθυέλαιο, το οποίο έχει υψηλή περιεκτικότητα σε ΕΡΑ και DHA, μπορεί να μειώσει τα συμπτώματα της κατάθλιψης. Μια μελέτη διαπίστωσε επίσης ότι τα EPA οξέα μειώνουν τον αριθμό των εξάψεων που βιώνουν οι εμμηνοπαυσιακές γυναίκες. Τόσο τα EPA, όσο και τα DHA ω-3 λιπαρά οξέα βρίσκονται κυρίως στα θαλασσινά, κυρίως σταλιπαρά ψάρια και τα φύκια. Γι' αυτόν το λόγο, συχνά αποκαλούνται και θαλάσσια ωμέγα 3 λιπαρά οξέα.\n"DHA" – Δοκοσαεξαονικό οξύ: Τα DHA ωμέγα 3 λιπαρά οξέα είναι σημαντικό δομικό συστατικό του δέρματος και του αμφιβληστροειδούς του οφθαλμού. Τα ενισχυμένα με DHA βρεφικά γάλατα συμβάλλουν σε βελτιωμένη όραση στα παιδιά. Τα DHA οξέα είναι απολύτως ζωτικής σημασίας για την ανάπτυξη του εγκεφάλου και τη λειτουργία στην παιδική ηλικία, καθώς και για τη λειτουργία του εγκεφάλου σε ενήλικες. Η ανεπάρκεια σε DHA ω-3 οξέα στην παιδική ηλικία συνδέεται με προβλήματα αργότερα, όπως μαθησιακές δυσκολίες, επιθετικότητα, έλλειψη συγκέντρωσης και πολλές άλλες διαταραχές. Η μείωση σε DHA κατά τη διάρκεια της γήρανσης συνδέεται επίσης με διαταραγμένη λειτουργία του εγκεφάλου και την έναρξη της νόσου του Αλτσχάιμερ. Τα DHA ω-3 λιπαρά οξέα έχουν επίσης αποδειχτεί ότι έχουν θετικά αποτελέσματα για ασθένειες, όπως η αρθρίτιδα, η υψηλή αρτηριακή πίεση, ο διαβήτης τύπου-2 και ορισμένες μορφές καρκίνου. Ο ρόλος του DHA στην μείωση της καρδιακής νόσου είναι επίσης γνωστός. Μπορεί να μειώσει τα τριγλυκερίδια στο αίμα και μπορεί να οδηγήσει σε λιγότερα επιβλαβή σωματίδια LDL χοληστερόλης. Τα DHA ωμέγα 3 λιπαρά οξέα διαλύουν επίσης τις λιπιδικές εναποθέσεις στις μεμβράνες, καθιστώντας πιο δύσκολο για τα καρκινικά κύτταρα να επιβιώσουν και για τη φλεγμονή να αναπτυχθεί. Όπως αναφέρθηκε προηγουμένως, τα DHA οξέα βρίσκονται σε υψηλές ποσότητες στα θαλασσινά, συμπεριλαμβανομένων των λιπαρών ψαριών και των φυκιών. Επίσης προϊόντα από ζώα πουεκτρέφονται βιολογικά (φυσική βοσκή) περιέχουν επίσης κάποια ποσότητα DHA ω-3 οξέων.


Η εποχή της ΚΟΒΑΣ τελείωσε – Ο νέος μαρξισμός | Pontos News\n1 Ιούνιος 2019, 09:27\nΗ εποχή της ΚΟΒΑΣ τελείωσε – Ο νέος μαρξισμός\nΗ εποχή της ΚΟΒΑΣ τελείωσε. Ο Τσίπρας και ο ΣΥΡΙΖΑ πρέπει να έδωσαν τη χαριστική βολή στην περιπλανώμενη στους προθαλάμους της εξουσίας μεταπολιτευτική Αριστερά στην Ελλάδα. Κάτι που στην Ευρώπη, και σε αρκετά άλλα μέρη του κόσμου, έγινε το 1989, όταν η επαγγελία μιας ουτοπικής επανάστασης κατέληξε στα γκουλάγκ και τις νομενκλατούρες και κατέρρευσε.\nΓια λόγους ακατανόητους, τα ιδεολογήματα που απέρριψαν από την άμεση εμπειρία που είχαν οι ευρωπαϊκοί λαοί, επιβίωσαν στην Ελλάδα. Η ΣΥΡΙΖΑίικη εμπειρία θα προβλημάτισε πολλούς.\nΩστόσο, αριστερές σέχτες επιβιώνουν υποσχόμενες ουτοπικούς παραδείσους ως μέσο για την επιβολή μιας διχαστικής ιδεολογίας.\nΟ μαρξισμός στηρίχθηκε σε δύο έννοιες: της υπεραξίας και της ταξικής πάλης. Οι ιδιοκτήτες των Μέσων Παραγωγής, εκμεταλλευόμενοι την εργατική δύναμη προσθέτουν υπεραξία στα εμπορεύματα και συσσωρεύουν πλούτο. Ο πλούτος δημιουργεί ανισότητες οι οποίες αποκαθίστανται με την πάλη των τάξεων. Η διαφορετική αντίληψη της πάλης των τάξεων, οδηγεί στη δημιουργία ενός ευρέως φάσματος κομμάτων της Αριστεράς, από τα επαναστατικά, μέχρι τα μεταρρυθμιστικά. Όλα, όμως, βασίζονται στην ταξική πάλη, στο μίσος, δηλαδή, και τον κοινωνικό διχασμό. Αυτή η Αριστερά η οποία δεν μπόρεσε πουθενά να επιβιώσει φαίνεται να περνά στα βιβλία της ιστορίας. Έφθασε στο τέλος της.\nΟ φόβος της, επέφερε κάποια ισορροπία στις ακραία φιλελεύθερες πολιτικές που οδηγούσαν και αυτές σε πολώσεις την κοινωνία. Και οι πολώσεις δημιουργούν και αυτές διαχωρισμούς και διχόνοιες.\nΕπιτέλους, είναι ώρα να προβληματιστούμε που θέλουμε να οδηγηθούμε ως κοινωνία. Διαφαίνεται μια πολιτική αλλαγή σε λίγες εβδομάδες αλλά δεν υπάρχει η αίσθηση ότι το πολιτικό προσωπικό, η ελληνική διανόηση και η ελληνική κοινωνία είναι έτοιμα να ανοίξουν το νέο κεφάλαιο που διαμορφώνεται από την καταλυτική εξέλιξη των νέων τεχνολογιών.\nΗ επανάληψη του όρου έχει κουράσει αλλά θα πρέπει να γνωρίζουμε πως οι πολιτικές και κοινωνικές έννοιες που καθόριζαν τη ζωή μας θα αλλάξουν ριζικά σε πέντε με δέκα χρόνια. Για να μην περιπλανιόμαστε σε ανούσιες φαντασιώσεις, εκείνο που θα αλλάξει είναι η ενίσχυση της δράσης του ανθρώπου από την τεχνολογία. Όχι η παραγωγή μιας ευφυούς και αυτοαναπαραγόμενης Τεχνητής Νοημοσύνης. Αυτήν την τελευταία, οι επιστήμονες δεν την αποκλείουν αλλά και δεν μπορούν να προσδιορίσουν χρονικά πότε θα εμφανιστεί.\nΤο ερώτημα προς τους μαρξιστές, των οποίων η θεωρία βασίζεται στην κοινωνικοποίηση των μέσων παραγωγής, είναι σε ποιόν θα ανήκουν τα αυτοαναπαραγόμενα ρομπότ και ποια η ηθική βάση της εκμετάλλευσης της λειτουργίας τους; Τον προλετάριο τον εκμεταλλεύεται ο ιδιοκτήτης των Μέσων Παραγωγής. Το ρομπότ; Αν και θα μπορούν να δημιουργηθούν ρομπότ με συνείδηση εκείνο που προέχει είναι να αρχίσουμε να διακρίνουμε πως και με ποια ιδεολογία θα οργανώσουμε τη ζωή μας σε μια εποχή που βρίσκεται στο προσδόκιμο του βίου μας. Και η οργάνωση αυτή θα είναι και λίγο σοσιαλιστική. Αλλά συναινετικά σοσιαλιστική με όλη την κοινωνία παρούσα. Όχι διχαστική. Θα σας συνιστούσα να διαβάσετε με προσοχή το βιβλίο Life 3 του Max Tegmark, από το οποίο σας παραθέτω ορισμένα στοιχεία. Ο Tegmark επικαλείται τον «πολιτισμό τέταρτης γενιάς» που περιέγραψε στο βιβλίο του Mamma, ο Μάρσαλ Μπρέιν το 2003 σύμφωνα με το οποίο άνθρωποι, σάιμποργκ και μεταφορτωμένοι οργανισμοί συνυπάρχουν ειρηνικά όχι εξαιτίας κάποιων ιδιοκτησιακών δικαιωμάτων αλλά επειδή η ιδιοκτησία και το εγγυημένο εισόδημα έχουν καταργηθεί.\nΗ βασική ιδέα είναι δανεισμένη από το κίνημα του λογισμικού ανοικτού κώδικα: αν το λογισμικό μπορεί να αντιγραφεί ελεύθερα, τότε όλοι μπορούν να χρησιμοποιήσουν ό,τι ακριβώς θέλουν από αυτό και τα ζητήματα ιδιοκτησίας και κυριότητας αποκτούν ακαδημαϊκή μόνο αξία. Η ιδέα ανάγεται στον Άγιο Αυγουστίνο, ο οποίος έχει γράψει ότι «αν ένα πράγμα δεν μειώνεται όταν το μοιραζόμαστε με άλλους, τότε δεν ανήκει ουσιαστικά σε κάποιον αν αυτός δεν το μοιράζεται ακόμα και αν του ανήκει». Σύμφωνα με το νόμο της προσφοράς και της ζήτησης το κόστος αντανακλά τη σπανιότητα –άρα αν η προσφορά είναι ουσιαστικά απεριόριστη, η τιμή γίνεται αμελητέα. Σε αυτό το πνεύμα, όλα τα δικαιώματα πνευματικής ιδιοκτησίας έχουν εδώ καταργηθεί. Τα δικαιώματα πνευματικής ιδιοκτησίας παρουσιάζονται και εξυμνούνται μερικές φορές θαρρείς και είναι η κινητήρια δύναμη πίσω από τη δημιουργικότητα και την επινοητικότητα. Ωστόσο, ο Μάρσαλ Μπρέιν επισημαίνει ότι κίνητρο για τα πιο φίνα παραδείγματα ανθρώπινης δημιουργικότητας- από τις επιστημονικές ανακαλύψεις μέχρι τη δημιουργία λογοτεχνικών, μουσικών και εικαστικών έργων – δεν υπήρξε το κέρδος αλλά κάποια ανθρώπινα συναισθήματα, όπως η περιέργεια, το πάθος για δημιουργία και η ανταμοιβή της αναγνώρισης από το περιβάλλον σου. Ο Αϊνστάιν δεν σκεφτόταν τα χρήματα για να επινοήσει την Ειδική Θεωρία της Σχετικότητας περισσότερο από όσο τα σκεφτόταν ο Λάινους Τόρβαλντς όταν δημιουργούσε το ελεύθερο λειτουργικό σύστημα Linux.\nΧάρη στην προηγμένη ρομποτική, αυτή η ιδέα της μη ιδιοκτησίας δεν αφορά, μόνο, τα προϊόντα της πληροφορίας, όπως το λογισμικό, τα βιβλία, οι ταινίες και τα σχέδια αλλά και υλικά προϊόντα όπως τα σπίτια, τα αυτοκίνητα, τα ρούχα και οι υπολογιστές.\nΌλα τα προϊόντα είναι, απλώς, άτομα αναδιατεταγμένα με συγκεκριμένους τρόπους και φυσικά, τα άτομα αφθονούν, συνεπώς, όποτε κάποιος θέλει ένα συγκεκριμένο προϊόν, ένα δίκτυο ρομπότ χρησιμοποιεί ένα από τα διαθέσιμα σχέδια ανοικτού κώδικα για να του το κατασκευάσει δωρεάν. Τα ίδια ρομπότ κατασκευάζουν, επίσης, και συντηρούν αρκετούς ηλεκτροπαραγωγικούς σταθμούς με ανανεώσιμες πηγές ενέργειας (ηλιακή, αιολική κλπ.), με αποτέλεσμα η ενέργεια να παρέχεται ουσιαστικά δωρεάν.\nΓια να αποφευχθεί η υπερβολική απόκτηση προϊόντων ή γης από συγκεκριμένα άτομα, έτσι ώστε να λείψουν από άλλα, κάθε άτομο εισπράττει από την κυβέρνηση ένα βασικό μηνιαίο εισόδημα το οποίο μπορεί να ξοδέψει όπως θέλει σε προϊόντα και στην ενοικίαση σπιτιού. Ουσιαστικά, κανείς δεν έχει κίνητρο να προσπαθήσει να κερδίσει περισσότερα χρήματα, αφού το βασικό εισόδημα φτάνει και περισσεύει για να καλύψει όλες τις ανάγκες ενός ατόμου. Επιπλέον, μια τέτοια προσπάθεια δεν θα είχε καν νόημα αφού έτσι θα έπρεπε να ανταγωνιστεί ανθρώπους οι οποίοι διαθέτουν δωρεάν τα πνευματικά προϊόντα τους και ρομπότ που παράγουν δωρεάν υλικά αγαθά.\nΝα, λοιπόν, μια πολιτική πρόταση που βασίζεται στην ιδεολογία της κοινωνικής δικαιοσύνης της οποίας τα χαρακτηριστικά δεν είναι μαρξιστικά, δηλαδή, συγκρουσιακά και διχαστικά.\nΗ αφετηρίας της, μάλιστα, είναι θεολογική (Άγιος Αυγουστίνος) και η εφαρμογή της ελεύθερη και συναινετική. Δεν ψάχνει τους αστούς για να τους κρεμάσει, επιδιώκει και εφαρμόζει αποτελεσματικά την ισότητα. Αλλά αυτά δεν μπορούν να τα εφαρμόσουν πολιτικές ομάδες που δίνουν τον πολιτικό τους αγώνα στη μεσαιωνική αντίληψη «ή εμείς ή αυτοί» και της οποίας ο ηγέτης δεν μπορεί να καταλάβει πως αν κάνεις στροφή 360 μοιρών θα βρίσκεσαι στο ίδιο σημείο που ξεκίνησες. Οι πολιτικές προτάσεις θα βγουν από την επεξεργασία των κοινωνικών αναγκών στα επιστημονικά εργαστήρια. Η εποχή της ΚΟΒΑΣ έχει περάσει. Προβλήματα, ασφαλώς, θα υπάρξουν. Αλλά μπορούν να λυθούν. Ελεύθερα και συναινετικά.\nΟ κόσμος αλλάζει. Καιρός να αλλάξουμε και εμείς.


ΠΡΕΖΑ TV ©: ΔΥΤΙΚΗ ΕΛΛΑΔΑ: ΠΟΙΑ ΕΙΝΑΙ ΤΑ ΑΚΙΝΗΤΑ... "ΦΙΛΕΤΑ" ΠΟΥ ΜΠΑΙΝΟΥΝ ΣΤΗ ΛΙΣΤΑ ΤΗΣ ΑΞΙΟΠΟΙΗΣΗΣ ΑΠΟ ΤΟ ΔΗΜΟΣΙΟ;\nΔΥΤΙΚΗ ΕΛΛΑΔΑ: ΠΟΙΑ ΕΙΝΑΙ ΤΑ ΑΚΙΝΗΤΑ... "ΦΙΛΕΤΑ" ΠΟΥ ΜΠΑΙΝΟΥΝ ΣΤΗ ΛΙΣΤΑ ΤΗΣ ΑΞΙΟΠΟΙΗΣΗΣ ΑΠΟ ΤΟ ΔΗΜΟΣΙΟ;\nΤο Δημόσιο βγάζει στην αγορά κτίρια τα οποία πρόκειται να αξιοποιηθούν με τη μέθοδο του sale and lease back και μεγάλες εκτάσεις σε προνομιακές περιοχές προς τουριστική, εμπορική και οικιστική αξιοποίηση.\nΖεστό χρήμα από την αξιοποίηση 100 εκτάσεων-φιλέτων του Δημοσίου, από τα οποία τα 20 μπορούν να βγουν στην αγορά άμεσα, αναζητεί εναγωνίως το υπουργείο Οικονομικών μέσω του Ταμείου Αξιοποίησης της Ιδιωτικής Περιουσίας του Δημοσίου (ΤΑΙΠΕΔ). Τα ακίνητα αυτά – από το σύνολο των 3.152 ακινήτων που θεωρούνται «καθαρά» – περιλαμβάνουν τεράστιες εκτάσεις γης σε προνομιακές περιοχές προς τουριστική, εμπορική και οικιστική αξιοποίηση. Την ίδια στιγμή στο στόχαστρο της κυβέρνησης βρίσκονται 28 κτίρια μεγάλης έκτασης όπου στεγάζονται υπουργεία και υπηρεσίες του Δημοσίου, τα οποία πρόκειται να αξιοποιηθούν με τη μέθοδο του sale and lease back.\nΣε ό,τι αφορά τις εκτάσεις-φιλέτα, ήδη τον δρόμο της αξιοποίησης μέσω της παραχώρησης για εκμετάλλευση σε ιδιωτικά κεφάλαια έχουν πάρει η τεράστια έκταση του πρώην αεροδρομίου του Ελληνικού, η έκταση της Κασσιόπης στην Κέρκυρα, αλλά και μια μεγάλη έκταση του Δημοσίου δίπλα στο μεγάλο φιλέτο του Αστέρα Βουλιαγμένης ο οποίος ανήκει στην Εθνική Τράπεζα – στην τελευταία περίπτωση, η αξιοποίηση των δύο εκτάσεων θα γίνει από κοινού (Δημόσιο και Εθνική). Παράλληλα και τα Ολυμπιακά Ακίνητα, με πρώτο και καλύτερο το Διεθνές Κέντρο Ραδιοτηλεόρασης, ετοιμάζονται να αξιοποιηθούν οκτώ χρόνια μετά την ολοκλήρωση του σκοπού για τον οποίο κατασκευάστηκαν.\nΕκτός όμως από τις προαναφερθείσες, το Δημόσιο διαθέτει και άλλες εκτάσεις-φιλέτα. Ωστόσο, παρότι εδώ και καιρό έχουν πάρει το πράσινο φως για ιδιωτική εκμετάλλευση από διυπουργικές συσκέψεις και έχουν προκαλέσει το ενδιαφέρον ξένων και ελλήνων επενδυτών, η αξιοποίησή τους δεν έχει προχωρήσει. Συγκεκριμένα, μια έκταση 223 στρεμμάτων, η οποία μένει αναξιοποίητη από τότε που τέλειωσε το έργο της γέφυρας Ρίου – Αντιρρίου, επαναφέρεται στη λίστα των προς αξιοποίηση ακινήτων του ελληνικού Δημοσίου.\nΤο χιονοδρομικό κέντρο Καϊμακτσαλάν και η παρακείμενη λίμνη Βεγορίτιδα, ιδανικές τοποθεσίες για την ανάπτυξη χειμερινού τουρισμού, προσφέρονται για αξιοποίηση σε ιδιώτες επενδυτές. Το χιονοδροµικό κέντρο είναι το ψηλότερο της Ελλάδας και η διάρκεια συγκράτησης του χιονιού είναι µεγάλη, ενώ δίπλα βρίσκεται η λίµνη Βεγορίτιδα στην οποία σχεδιάζεται να δημιουργηθούν ναυταθλητικές εγκαταστάσεις. Στην περιοχή σχεδιάζεται επίσης η δηµιουργία πίστας 1.000 µέτρων, στην οποία θα µπορούν να προσγειώνονται ελαφρά αεροσκάφη µεταφέροντας τουρίστες από περιοχές της Ελλάδας και του εξωτερικού, κέντρων ψυχαγωγίας και εστίασης.\nΣτις Γούρνες του Νομού Ηρακλείου υπάρχει έκταση 738 στρεμμάτων που προορίζεται για τουριστική αξιοποίηση και για την οποία υπήρξε παλαιότερα ενδιαφέρον και από την αιγυπτιακών συμφερόντων Orascom. Πρόκειται για παραθαλάσσιο ακίνητο που βρίσκεται 16 χλμ. ανατολικά του Ηρακλείου Κρήτης.\nΣτη Σάμο υπάρχουν δύο δημόσιες εκτάσεις 939 στρεμμάτων και 221,6 στρεμμάτων που προορίζονται μόνο για τουριστικές επενδύσεις. Βρίσκονται στη βόρεια πλευρά του νησιού, σε απόσταση 5 χλμ. από την πρωτεύουσα, το Βαθύ, και διαθέτουν ανεμπόδιστη θέα προς τη θάλασσα από τα περισσότερα σημεία τους.\nΤο Πρασονήσι έκτασης 80.000 στρεμμάτων βρίσκεται στο νοτιότερο άκρο της Ρόδου. Αποτελείται από δύο όρμους, τον ανατολικό και τον δυτικό, και στο ενδιάμεσο αυτών υπάρχει η μαγευτική αμμουδιά του Πρασονησίου.\nΤουριστικό φιλέτο. Το ακίνητο του Αστέρα Βουλιαγμένης βρίσκεται στη θέση Μικρό Καβούρι, στον Λαιμό Βουλιαγμένης. Απέχει 20 χλμ. από το Κέντρο της Αθήνας και 25 χλμ. από το Διεθνές Αεροδρόμιο Αθηνών. Τα παρακείμενα ακίνητα είναι το ξενοδοχειακό συγκρότημα Αστήρ Παλάς (ανήκει στην Εθνική Τράπεζα της Ελλάδας) και η μαρίνα Βουλιαγμένης. Η γύρω περιοχή, Λαιμός, ανήκει στην υψηλότερη ζώνη τιμών κατοικιών στην Αθήνα και η έκτασή του είναι περίπου 119.800 τ.µ. (αξιοποιήσιµη έκταση 111.942 τ.µ.).\nΤο ακίνητο είναι κατάλληλο για την ανάπτυξη παραθεριστικών κατοικιών, ξενοδοχείων και εγκαταστάσεων παροχής υπηρεσιών τουρισμού αναψυχής επί του συνολικού ακινήτου του Αστέρα.\nΑκίνητα στο εξωτερικό. Η κατοικία του έλληνα πρεσβευτή στο Λονδίνο είναι ένα από τα πρώτα ακίνητα ιδιοκτησίας του ελληνικού Δημοσίου στο εξωτερικό που προορίζονται για πώληση. Πρόκειται για μια πολυτελή κατοικία ηλικίας 115 ετών, βικτωριανού ρυθμού. Το κτίριο βρίσκεται στο Holland Park, που είναι μία από τις πιο ακριβές περιοχές της βρετανικής πρωτεύουσας. Στην περιοχή αυτή παρόμοια κτίρια νοικιάζονται προς περίπου 30.000 ευρώ την εβδομάδα.\nΑκόμη, σχεδιάζεται να πωληθεί ένα μπαρόκ κτίριο συνολικής επιφάνειας 2.376 τ.μ. στο Βελιγράδι, μία οκταώροφη πολυκατοικία στις Βρυξέλλες, ένα κτίριο στη Λιουμπλιάνα, καθώς και ένα μεγάλο οικόπεδο στην Κύπρο, όπως έγραφε την περασμένη εβδομάδα η «Sueddeutsche Zeitung».\nΕίκοσι οκτώ κτίρια έχει στο χαρτοφυλάκιό του το ΤΑΙΠΕΔ. Από αυτά, καμιά δεκαριά θεωρούνται φιλέτα καθώς βρίσκονται σε καλά σημεία της ευρύτερης περιοχής της Αττικής αλλά και της Θεσσαλονίκης. Το κτίριο που στεγάζει την καρδιά του φορολογικού συστήματος της χώρας, τη Γενική Γραμματεία Πληροφορικών Συστημάτων στο Μοσχάτο, με συνολική δομημένη επιφάνεια του κτιρίου 28.159,30 τ.μ. είναι ένα από αυτά που βρίσκονται στη λίστα του sale and lease back. To κτίριο κτίστηκε το 1970 και ήταν μια παλιά τετραώροφη βιομηχανική μονάδα σε καλή κατάσταση που ανακαινίστηκε το 1980.\nΕνα άλλο μεγάλο κτίριο που βρίσκεται στη λίστα της αξιοποίησης με τη μέθοδο του sale and lease back είναι το βιομηχανικό κτίριο (της καπνοβιομηχανίας Κεράνη) που προοριζόταν για τις κεντρικές υπηρεσίες του ΥΠΕΧΩΔΕ, κάτι που τελικά δεν έγινε.\nΑλλο μεγάλο κτίριο της λίστας είναι αυτό που στεγάζει σήμερα τη Γενική Αστυνομική Διεύθυνση Αθηνών. Η συνολική δομημένη επιφάνεια του κτιρίου ανέρχεται σε 39.875,75 ενώ το οικόπεδο έχει εμβαδόν 3.560,72 τ.μ. Αλλα κτίρια για τα οποία το ΤΑΙΠΕΔ ψάχνει αγοραστές (με την ίδια μέθοδο) είναι αυτά όπου στεγάζονται κεντρικές υπηρεσίες του υπουργείου Πολιτισμού, της ΕΛ.ΑΣ. – Διεύθυνση Εγκληματολογικών Ερευνών, της Εθνικής Στατιστικής Υπηρεσίας Ελλάδος (ΕΛΣΤΑΤ), της Γενικής Γραμματείας Μέσων Ενημέρωσης, του Αρχηγείου Αστυνομίας Θεσσαλονίκης, του Τμήματος Αλλοδαπών Αττικής, της Αστυνομικής Διεύθυνσης Σερρών, της ΔΟΥ Ξάνθης (Α” – Β’) και του Χημείου Ξάνθης, της Α” ΔΟΥ Αθηνών, της ΙΖ” ΔΟΥ Αθηνών, της Β” ΔΟΥ Κορίνθου, της B” ΔΟΥ Χαλκίδας, της ΔΟΥ Σταυρούπολης, της ΔΟΥ Αλεξανδρούπολης, της ΔΟΥ Αγίων Αναργύρων, της ΔΟΥ Παλλήνης, της ΙΘ” ΔΟΥ Αθηνών, της ΔΟΥ Γλυφάδας, της ΔΟΥ Χολαργού, της ΔΟΥ Κηφισιάς, του υπουργείου Εσωτερικών, του υπουργείου Δικαιοσύνης, του υπουργείου Υγείας, του υπουργείου Παιδείας, του Γενικού Χημείου του Κράτους, του υπουργείου Πολιτισμού (οδός Μπουμπουλίνας).\nΑνάκτορα Τατοΐου. Στον κατάλογο ξεχωρίζουν τα βασιλικά ανάκτορα στο Τατόι, δηλαδή το κεντρικό κτίριο μαζί με 40 μικρότερα κτίρια ή αγροικίες. Τα θερινά ανάκτορα, 30 χιλιόμετρα από την Αθήνα, ήταν περισσότερο εξοχική έπαυλη παρά βασιλικό ανάκτορο, αλλά τελικά κατέληξε να χρησιμοποιείται όλον τον χρόνο.


Καρχαρίες επιτέθηκαν σε φάλαινα-Έκλεισε η Bondi Beach - στο Καρφί\nBondi Beach… το «γήπεδο» των σέρφερ, μέσα στην πόλη του Σίδνεϊ. Τα μονίμως μεγάλα κύματα και ο αέρας που φυσά, καθιστούν τη διάσημη παραλία ως την ιδανική για σέρφινγκ. Όμως υπάρχει και η άλλη όψη του νομίσματος. Είναι η παραλία με τις περισσότερες επιθέσεις από καρχαρίες στην Αυστραλία. Την Τρίτη, οι αυστραλιανές αρχές εκκένωσαν και έκλεισαν την Bondi Beach, καθώς στην άμμο ξεβράστηκε το μία νεκρή φάλαινα, η οποία είχε δεχθεί πολλές επιθέσεις από καρχαρίες.


Μποτάκια από δύο υλικά με sherpa επένδυση - Orchestra GR\nΜποτάκια από δύο υλικά με sherpa επένδυση\nΜποτάκια από δύο υλικά με sherpa επένδυση - SAXO BLUES\nΚΩΔ. : NCFA0F\nΤο μωράκι θα κάνει θραύση με αυτά τα μποτάκια από δύο υλικά από sherpa!\nΔερμάτινα μποτάκια από δύο υλικά. Εσωτερική επένδυση sherpa. Άνοιγμα με κορδόνια μπροστά. Σήμα στο πλάι. Σόλα με δοντάκια. Φόρτι στο πίσω μέρος της φτέρνας ώστε το πόδι να μένει πάντα σταθερό.


Θεσσαλονίκη : Σάλος με τον ΟΑΣΘ σήμερα - OΛΑ ΘΕΣΣΑΛΟΝΙΚΗ !!! Θεσσαλονίκη : Σάλος με τον ΟΑΣΘ σήμερα | OΛΑ ΘΕΣΣΑΛΟΝΙΚΗ !!!\nΘεσσαλονίκη : Σάλος με τον ΟΑΣΘ σήμερα\nAνέτοιμη η διοίκηση του ΟΑΣΘ – Κόλλησε και στα χιόνια!\nΌταν αποδεικνύεσαι ανίκανος στον καλό καιρό, πως είναι δυνατόν να ανταποκριθείς με στοιχειώδη επάρκεια σε δυσκολότερες συνθήκες… Ο λόγος για τη διοίκηση του ΟΑΣΘ η οποία άφησε την πόλη χωρίς λεωφορεία εξαιτίας της χιονόπτωσης, την ώρα που όλες οι βασικές οδικές αρτηρίες της Θεσσαλονίκης ήταν ανοιχτές και τα αυτοκίνητα διέρχονταν, ακόμη και χωρίς αντιολισθητικές αλυσίδες.\nΚανείς δεν είχε την απαίτηση από τον ΟΑΣΘ να εκτελέσει το σύνολο των δρομολογίων του. Αυτό θα ήταν αδύνατον.\nΌμως, οι βασικές, έστω, λεωφορειακές γραμμές (2Κ και 3Κ) μπορούσαν και έπρεπε να λειτουργήσουν.\nΟ βόρειος και ο νότιος άξονας της πόλης, δηλαδή οι οδοί Εθνικής Αντιστάσεως, Βασ. Όλγας, Τσιμισκή, Κ. Καραμανλή, Εγνατία κ.λπ. ήταν απολύτως λειτουργικοί, συνεπώς ήταν ανοιχτοί και στα αστικά λεωφορεία.\nΟι εργαζόμενοι περίμεναν για ώρες στις στάσεις προκειμένου να πάνε στις δουλειές τους. Όμως, η ανικανότητα των διοικούντων τον ΟΑΣΘ άφησε την πόλη χωρίς λεωφορεία και τους ανθρώπους στην τύχη τους, να αναζητούν απελπισμένα τρόπους για να μετακινηθούν. Το κύμα κακοκαιρίας ήταν γνωστό εδώ και μέρες.\nΣυνεπώς, το στοιχειώδες το οποίο θα έπρεπε να κάνει η διοίκηση του ΟΑΣΘ ήταν να προετοιμάσει ένα μέρος του στόλου ώστε να είναι σε θέση να κυκλοφορήσει ακόμη και σε δυσκολότερες συνθήκες.\nΑκόμη και εάν χρειαζόταν να βγάλει στους δρόμους τα μικρά λεωφορεία (όχι τα αρθρωτά), εφοδιασμένα με αντιολισθητικές αλυσίδες. Όμως δεν έκανε τίποτε. Αντιθέτως προσπάθησε να κρύψει την εξόφθαλμη ανικανότητά της πίσω από δήθεν εντολές της Πολιτικής Προστασίας να μην κυκλοφορήσουν λεωφορεία, γεγονός που διαψεύστηκε βεβαίως από αυτούς που υποτίθεται πως είχαν δώσει αυτές τις εντολές.\nΚαι λίγο πριν από το μεσημέρι, υπό το βάρος των διαψεύσεων και της κατακραυγής, αποφάσισαν να κάνουν το στοιχειώδες∙ να βγάλουν έναν ευάριθμο αριθμό λεωφορείων μπας και διασώσουν τα προσχήματα.\nΕίναι κατανοητή η δυσκολία του υπουργού Μεταφορών Χρήστου Σπίρτζη να προχωρήσει στην αντικατάσταση του κ. Παππά και των υπολοίπων που απλώς παρίστανται και χαιρετίζουν.\nΌμως είναι επιβεβλημένη. Η Θεσσαλονίκη δεν μπορεί να συνεχίσει να πληρώνει την ανικανότητά τους η οποία δεν είναι στο μυαλό κανενός δημοσιογράφου και κανενός πολίτη, είναι δυστυχώς, ζώσα πραγματικότητα.\nOΛΑ ΘΕΣΣΑΛΟΝΙΚΗ !!!: Θεσσαλονίκη : Σάλος με τον ΟΑΣΘ σήμερα


Χάνουν λίπος σε ορισμένα σημεία - Σωματικό λίπος: Συμβουλές για όλα τα είδη που υπάρχουν στο σώμα\nΔΙΑΤΡΟΦΗ Σεπ 04, Δες τι συμβαίνει στο σώμα σου όταν κάνεις δίαιτα, από τα πρώτα 15 λεπτά Είτε έχεις να χάσεις 5 κιλά είτε 50, το να είσαι υπέρβαρος δημιουργεί προβλήματα στο σώμα σου αλλά και επηρεάζει κάθε πλευρά της ζωής σου, ίσως και κάποια πράγματα που ούτε καν φαντάζεσαι. Όταν χάνουν λίπος σε ορισμένα σημεία βάρος, σχεδόν τα πάντα αλλάζουν προς το καλύτερο. Υπάρχουν υπέροχα πράγματα που συμβαίνουν στο εσωτερικό του οργανισμού σου, που δεν εμφανίζονται πώς να χάσετε βάρος σε 1 μήνα ζυγαριά, όπως η μείωση της πίεσης, του σακχάρου και της χοληστερόλης.\nΈπειτα από 16 ώρες Κοιμάσαι ξεκούραστα όλη νύχτα. Έπειτα από 24 ώρες Είσαι μισό με ένα κιλό πιο ελαφρύς, επειδή το σώμα σου έχει αρχίσει να χάνουν λίπος σε ορισμένα σημεία το περιττό νερό και τις τοξίνες από τον οργανισμό σου.\nΈπειτα από 6 βδομάδες Έχεις χάσει βάρος και έχεις πέσει τουλάχιστον 1 με 2 νούμερα στα ρούχα σου. Ναι, έχεις χάσει αρκετό βάρος 6 - 8 κιλά και τα επίπεδα χοληστερόλης και τριγλυκεριδίων στο αίμα έχουν βελτιωθεί σημαντικά. Έπειτα από 12 εβδομάδες Πολλές χάνουν λίπος σε ορισμένα σημεία για την υγεία σου τιμές —χοληστερόλη, τριγλυκερίδια λίπος στο αίμαπίεση, γλυκόζη και ινσουλίνη- θα έχουν αρχίσει να επανέρχονται στο φυσιολογικό — αν δεν το έχουν ήδη κάνει. Έπειτα από 6 μήνες Θα νιώθεις πιο υγιής επειδή το σώμα σου θα συγκρατεί περισσότερες βιταμίνες και μεταλλικά στοιχεία.\nΕπειδή έχεις μειώσει σημαντικά την πρόσληψη σακχάρων σε αυτή την περίοδο, η παραγωγή ινσουλίνης θα έχει επανέλθει στο φυσιολογικό. Χάνουν λίπος σε ορισμένα σημεία, ο κίνδυνος εμφάνισης διαβήτη τύπου 2 είναι μειωμένος, καθώς συσχετίζεται με την αυξημένη πρόσληψη σακχάρων.\nΤα επίπεδα της ενέργειάς σου θα έχουν αυξηθεί σημαντικά, επειδή το σώμα σου έχει περάσει μια διαδικασία αποτοξίνωσης. Κατά πάσα πιθανότητα έχεις πετύχει το στόχο σου στην απώλεια κιλών. Δεν είναι εκπληκτικό το τι μπορεί να κάνει μια καλή διατροφή; Δεν τα θέλεις όλα αυτά; Πρέπει να είσαι ειλικρινής: αν πραγματικά θέλεις κάτι, θα βρεις τρόπο χάνουν λίπος σε ορισμένα σημεία το αποκτήσεις.


«Κοπιάστε», θα λέει και η Ομόνοια… | Goal News Cy\nΑ' ΚΑΤΗΓΟΡΙΑΟΜΟΝΟΙΑ«Κοπιάστε», θα λέει και η Ομόνοια...\n«Κοπιάστε», θα λέει και η Ομόνοια…\nΤην πρώτη νίκη της απέναντι σε βελγική ομάδα στα 73 χρόνια ιστορίας της πανηγύρισε η Ομόνοια. Οι πρωταθλητές Κύπρου πραγματοποίησαν την καλύτερη φετινή τους εμφάνιση και επικράτησαν 4-2 της Αντβέρπ, αποτέλεσμα που τους καθιστά ως φαβορί για πρόκριση στους ομίλους του Γιουρόπα Λιγκ.\nΟι Βέλγοι ήταν το φαβορί του ζευγαριού, έδειξαν κατά διαστήματα την ατομική και ομαδική τους ποιότητα, όμως αποδείχθηκε πως τα τρωτά τους σημεία ήταν αρκετά ώστε να μπορέσουν οι πράσινοι να τους επιβληθούν και μάλιστα με διαφορά δύο τερμάτων. Αποτέλεσμα, που βάζει σε θέση οδηγού το «τριφύλλι» ενόψει του επαναληπτικού στην Αμβέρσα την Πέμπτη (26/8), καθώς για να χάσει την πρόκριση η Ομόνοια θα πρέπει να ηττηθεί με τρία τέρματα.\nΜεγάλος πρωταγωνιστής για τους πράσινους ήταν ο «δαιμόνιος» Λοΐζος Λοΐζου. Ο Κύπριος εξτρέμ πέτυχε δυο τέρματα, το ένα καλύτερο από το άλλο! Ξεδίπλωσε το ταλέντο του, έδειξε το ποδοσφαιρικό του θράσος και δικαιολόγησε το θόρυβο που υπάρχει γύρω από τ’ όνομά του εκτινάσσοντας ακόμα περισσότερο τις μετοχές του στο ποδοσφαιρικό χρηματιστήριο.\nΑν μάλιστα ευσταθούν οι φήμες που θέλουν δύο βελγικούς συλλόγους, την Μπριζ και την Άντερλεχτ, να παρακολουθούν στενά την πορεία του τότε η στιγμή που θα φτάσει στα γραφεία της Ομόνοιας πρόταση κοντά στα θέλω του «τριφυλλιού» μάλλον πλησιάζει ακόμη περισσότερο. «Αν θέλει κάποιος να έρθει να με πάρει, ας έρθει», δήλωσε ο 18χρονος εξτρέμ και έριξε το μπαλάκι στους ενδιαφερόμενους. Με τέτοιες εμφανίσεις από τον Λοΐζου και στην Ομόνοια τρίβουν τα χέρια από ικανοποιήση, καθώς είναι θέμα χρόνου να καταρριφθεί το ρεκόρ πιο κερδοφόρας πώλησης στην ιστορία της ομάδας που κατέχει ο Μούσα Μγκούνι (1.000.000 ευρώ).\nΆξιος συμπαραστάτης του Λοΐζου ήταν ο Κακουλλής, ο οποίος πέτυχε ένα γκολ και πιστώθηκε μια ασίστ, ενώ στην πρώτη γραμμή των διακριθέντων πέρασε και ο Νικόλας Παναγιώτου. Ο Κύπριος αμυντικός πρόσθεσε στο ενεργητικό του ακόμα μια καλή εμφάνιση και το μόνο σίγουρο είναι πως οι Χούμποτσαν και Γιούστε θα πρέπει να ιδρώσουν πολύ για να τον βγάλουν από την ενδεκάδα.\nΝτεμπούτο με τη φανέλα της Ομόνοιας έκαναν οι Μπασιρού (βασικός) και Ζαχαρίου (αλλαγή), ενώ το πρώτο του τέρμα πέτυχε ο Ατιέμγουεν που πρόσθεσε σβελτάδα στην επιθετική γραμμή με την είσοδό του στο γήπεδο. Στα αξιοσημείωτα είναι πως η πρωταθλήτρια Κύπρου κέρδισε την δευτεραθλήτρια Βελγίου έχοντας τέσσερις βασικούς (Μποτεάκ, Κούσουλο, Τσέποβιτς, Χούμποτσαν) εκτός αποστολής, γεγονός που μαρτυρά πως υπάρχει η απαιτούμενη ποιότητα και ποσότητα στο ρόστερ.


Patrick Swayze: Όταν χόρεψε για πρώτη φορά στην τηλεόραση με τη σύζυγό του και προκάλεσε δάκρυα συγκίνησης! - Tlife.gr\n06.03.2015 | 15:19\nPatrick Swayze: Όταν χόρεψε για πρώτη φορά στην τηλεόραση με τη σύζυγό του και προκάλεσε δάκρυα συγκίνησης!\nΗ χρονιά ήταν το 1994. Το event, τα World Music Awards. Και για πρώτη φορά, χόρεψε ο Patrick Swayze δημοσίως με την σύζυγό του Lisa Nieme, το τραγούδι “All The Man That I Need” της Whitney Houston.\nH εμφάνιση αυτή έγινε μετά το Dirty Dancing κι ο Patrick ήταν καλύτερος από ποτέ. Μετά τον θάνατό του, το 2009, το βίντεο αποκτά ακόμη μεγαλύτερη συναισθηματική αξία. Η αγάπη που είχε ο Patrick στη σύζυγό του, ήταν τεράστια κι αποδείχτηκε μέσα στα 34 χρόνια του γάμου τους.\nΟ ηθοποιός και χορευτής είχε δει την Lisa για πρώτη φορά, στα 18 του, όταν εκείνη είχε πάει στη σχολή χορού της μητέρας του για μαθήματα και κατάφερε να τους χωίσει μόνο ο θάνατος. Aν προσέξεις στο βίντεο θα παρατηρήσεις και την Whitney Houston να χειροκροτά το ζευγάρι, από τις πρώτες θέσεις.


Λευκή ισοπαλία στο χανιώτικο ντέρμπι - Χανιώτικα Νέα\nΧωρίς νικητή αλλά και γκολ ολοκληρώθηκε το χανιώτικο ντέρμπι της τελευταίας αγωνιστικής ανάμεσα σε ΑΕΕΚ ΣΥΝΚΑ και Πανακρωτηριακό την Κυριακή στο γήπεδο των Μουρνιών (φωτ.). Μετά από αυτό οι γηπεδούχοι θα ξεκινήσουν με μία απόσταση ασφαλείας 4 βαθμών από τον τελευταίο Ρεθυμνιακό ενώ έχασαν την ευκαιρία να ξεφύγουν 6 βαθμούς. Από την άλλη όμως η ομάδα του Ακρωτηρίου παρότι είχε το μυαλό της στον ημιτελικό κυπέλλου της ερχόμενης Τετάρτης και έδωσε την ευκαιρία να παίξουν και παιδιά από την Κ16 στάθηκε πολύ καλά και έδειξε ότι δίκαια μπήκε στην τετράδα των πλέι οφ.\nΤα αποτελέσματα της 18ης και προτελευταίας αγωνιστικής:\n1.Επισκοπή 33-10 38\n2.Γιούχτας 27-15 31\n3.Ηρόδοτος 18-13 25\n4.Πανακρωτηριακός 22-18 23\n5.ΑΟΑΝ 18-25 18\n6.ΠΟΑ 14-18 17\n7.ΑΕΕΚ ΣΥΝΚΑ 14-19 17\n8.Πόρος 15-28 14\n9.Ρεθυμνιακός 15-30 13\nΟι 4 πρώτες ομάδες συνεχίζουν στα πλέι οφ διεκδικώντας τον τίτλο και οι 5 επόμενες στα πλέι άουτ προσπαθώντας να αποφύγουν την τελευταία θέση που οδηγεί στα τοπικά. Στην επόμενη φάση κρατάνε τους βαθμούς που συγκέντρωσαν ενώ μέχρι να επικυρωθεί η βαθμολογία από την ΕΠΟ μάλλον θα περάσει ένα μικρό διάστημα 1-2 εβδομάδων χωρίς αγωνιστική δράση για τις ομάδες της Κρήτης.\nΑΕΕΚ ΣΥΝΚΑ Γ' Εθνική Πανακρωτηριακός\n26 Ιανουαρίου 2020 6:57 μμ


Κάθε εβδομάδα η Κατερίνα Ευστρατιάδου Personal Life Coach και το Energy Point Club σε συμβουλεύουν να συμπληρώνεις το Διάγραμμα Ισορροπίας σου.\nΤα Εnergy Point Clubs αρχίζουν με το ΤΩΡΑ!!! Το πώς είναι η ζωή σου ακριβώς αυτή τη στιγμή, και δουλεύουν από εδώ και πέρα. Ξεκίνα με το να αλλάξεις τον τρόπο που βλέπεις τον εαυτό σου. Άρχισε να παρατηρείς τα καλά πράγματα στον εαυτό σου και στη ζωή σου και κατέγραψε τα. Με το να συνειδητοποιήσεις κάθε τι θετικό που σου συμβαίνει αυξάνεται η αυτοπεποίθηση και η αισιοδοξία σου.\nΜετά έλα ή γράψε στo Energy Point Club και πες μας πως τα πήγες.\nΤόσοι πολλοί από τους ανθρώπους που προπονώ φαίνεται να φοβούνται την αποτυχία.\nΕίναι κάτι που τους εμποδίζει από το να ξεδιπλωθούν εσωτερικά και να βρουν την επιτυχία και την ευτυχία που θέλουν. Προσωπικά δεν έχω την ανοσία αυτού του φόβου, όμως έχω μάθει κάποιους τρόπους για να μειώνω την επιρροή που έχει αυτός ο φόβος επάνω μου.\nΣύμφωνα με το Wikipedia, «αποτυχία» είναι η κατάσταση αυτή στην οποία δεν έχεις φτάσει έναν επιθυμητό στόχο. Άρα, αν έχεις ένα στόχο και δεν τον επιτεύξεις μέσα σε ένα συγκεκριμένο χρονικό πλαίσιο, τότε έχεις αποτύχει.\nΌμως είναι πραγματικά αυτό τόσο κακό; Είναι το τέλος του κόσμου αν δεν συναντάμε την επιτυχία κάθε φορά που προσπαθούμε;\nΟ Ναπολέων Χιλ έχει πει τα γνωστά λόγια,\n«κάθε αντιξοότητα, κάθε αποτυχία, κάθε πόνος κουβαλάει μέσα του το σπόρο ενός ισάξιου ή ακόμα μεγαλύτερου καλού».\nΝομίζω ότι αξίζει να το αναλογιστείς την επόμενη φορά που θα αποτύχεις σ’ αυτό που θέλεις.\nΊσως υπάρχει ένα μεγαλύτερο μάθημα που χρειάζεται να διδαχτείς μέσα από την αποτυχία. Ίσως υπάρχει κάτι στη μέθοδο σου που χωλαίνει και σε εμποδίζει από το να πετύχεις. Ή ίσως ακόμα ακόμα ο συγκεκριμένος στόχος που πίστευες ότι ήθελες να μην είναι το καλύτερο για σένα.\nΣε κάθε περίπτωση είναι σπουδαίο να θυμάσαι ότι η αποτυχία είναι μόνο προσωρινή και ότι η ζωή συγχωράει πολλά.\nΌπως λέει και η διάσημη Γιαπωνέζικη παροιμία,\n«πέφτεις εφτά φορές, σηκώνεσαι οχτώ».\nΚαι όπως και ο Φιλ Ναϊτ, ο ιδρυτής της Nike, είπε,\n«το μόνο που έχεις να κάνεις είναι να πετύχεις την τελευταία φορά που προσπάθησες».\nΕτικέτες agxos kai pou voithaei to coaching, opseis ths zwhs, stress and how coaching help, success, success coach, the other side of failure, ygeia kai fysikh katastash Αναρτήθηκε από Unknown


Τρίτη διαδοχική νίκη για την ΑΕΚ: Επικράτησε με 74 – 66 της Μπούργκος στο ΟΑΚΑ | Hellasjournal.com\nΑΕΚΜπάσκετΟΑΚΑBasketball Champions LeagueΜπούργκος\nΑπό το παιχνίδι της ΑΕΚ με τη Μπούργκος στο ΟΑΚΑ. ΑΠΕ-ΜΠΕ, ΠΑΝΑΓΙΩΤΗΣ ΜΟΣΧΑΝΔΡΕΟΥ\nΠαπαθεοδώρου: Αμυντικά κάναμε ένα καταπληκτικό παιχνίδι\n«Πολύ σημαντική νίκη για εμάς. Περιμέναμε ένα σκληρό παιχνίδι. Ξέρουμε πόσο δύσκολη ομάδα είναι η Μπούργκος. Ελέγξαμε το παιχνίδι για 27 λεπτά. Βρήκαμε τον τρόπο να αντιμετωπίσουμε τη ζώνη, όμως το πνεύμα μας, το οποίο χτίζεται καθημερινά μας οδήγησε στη νίκη. Συγχαρητήρια στους παίκτες και στον κόσμο που ήρθε και μας στήριξε», είπε αρχικά ο Παπαθεοδώρου και συνέχισε: «Αμυντικά έχουμε κάνει ένα καταπληκτικό παιχνίδι. Υψηλού επιπέδου. Μέσα από τις καταστάσεις του μπάσκετ δεχτήκαμε ελάχιστους πόντους.\nΗ κακή μας αντίδραση στη ζώνη μας χαμήλωσε την αυτοπεποίθηση και τον ενθουσιασμό και χάσαμε ριμπάουντ. Περιορίσαμε τα ατού της Μπούργκος. Καταθέσαμε το 100% στην άμυνα και πέρα από τα προσωπικά καλάθια του Λάνγκφορντ και του Γκίκα βγάλαμε καλές άμυνες. Κάθε παιχνίδι είναι διαφορετικό και παρουσιάζει διαφορετικές καταστάσεις. Πρέπει να μείνουμε συγκεντρωμένοι και ταπεινοί και να συνεχίσουμε να δουλεύουμε. Είναι νωρίς η σεζόν, έχουμε δρόμο να διανύσουμε».\nΌσο για το τι δεν δούλεψε στη ζώνη, είπε: «Η πραγματικότητα είναι πως οι ώρες που σπαταλήσαμε στη ζώνη είναι λίγες. Κυρίως το μυαλό μας σταμάτησε να λειτουργεί.\nΠροσαρμόστηκε η αντίπαλη ομάδα στη ζώνη. Είναι εξαιρετική η Μπούργκος τακτικά και πνευματικά. Θα έλεγα ότι το μυαλό σταμάτησε να λειτουργεί. Σταματήσαμε να πάρουμε αποφάσεις και δείξαμε νευρικότητα. Χρειαζόμαστε δουλειά στο κομμάτι αυτό».


Mοναστηριακη συνταγή για τους πιο τέλειους κουραμπιέδες! - NiceMagazine.Gr\nΑρχική ΚΟΥΖΙΝΑ – ΖΑΧΑΡΟΠΛΑΣΤΙΚΗ Mοναστηριακη συνταγή για τους πιο τέλειους κουραμπιέδες!\nΠροηγούμενο άρθροΚοροναϊός : Χριστούγεννα με καραντίνα; – Τί λένε οι ειδικοί\nΕπόμενο άρθροΤΣΣΚΑ Μόσχας: Πειθαρχικό παράπτωμα από Μάικ Τζέιμς! Τον “πέταξε” εκτός ομάδας ο Ιτούδης\nΜοναστηριακή συνταγή για εκπληκτικές δίπλες\nΣαρακοστιανή αλάδωτη μερέντα


Λαοθάλασσα στη Βραζιλία κατά της προέδρου Ρουσέφ - Pelop.gr\nΛαοθάλασσα στη Βραζιλία κατά της προέδρου Ρουσέφ\nΔεκάδες χιλιάδες Βραζιλιάνοι διαδήλωσαν την Κυριακή σε ολόκληρη την χώρα απαιτώντας να διεξαχθούν εκ νέου προεδρικές εκλογές ή να αποπεμφθεί η πρόεδρος Ντίλμα Ρουσέφ, καθώς η χώρα της Λατινικής Αμερικής συνταράσσεται από τριπλή κρίση: οικονομική, πολιτική και σκανδάλων διαφθοράς.\nΟι διοργανωτές των κινητοποιήσεων -που προέρχονται από δεξιά πολιτικά κινήματα με την υποστήριξη κάποιων κομμάτων της αντιπολίτευσης- κάλεσαν τους πολίτες να βγουν στους δρόμους σε περισσότερες από 200 πόλεις.\nΉλπιζαν ότι η συμμετοχή θα ήταν ανάλογη με τις διαδηλώσεις του Μαρτίου (τουλάχιστον 1 εκατομμύριο διαδηλωτές) ή του Απριλίου (600.000 διαδηλωτές).\nΩστόσο, νωρίς το απόγευμα η συμμετοχή φαίνεται πως ήταν μικρότερη. Η αστυνομία υπολογίζει τους πολίτες που συμμετείχαν σε 137.000, ενώ οι διοργανωτές κάνουν λόγο για 225.000 ανθρώπους στους δρόμους.\nΠολλοί διαδηλωτές επέλεξαν να φορέσουν πράσινα και κίτρινα μαγιό στα χρώματα της βραζιλιάνικης σημαίας και οι πρώτες πορείες πραγματοποιήθηκαν στην πρωτεύουσα Μπραζίλια (κεντρικά), στο Μπέλο Οριζόντε (νοτιοανατολικά), το Ρεσίφε (βορειοανατολικά) και το Μπελέμ (βόρεια).\nΚρατώντας πλακάτ όπου αναγράφονταν τα συνθήματα «Έξω Ντίλμα!» και «Όχι στη Διαφθορά!» τουλάχιστον 25.000 άνθρωποι (σύμφωνα με την αστυνομία) διαδήλωσαν στη Μπραζίλια.\n«Θα διαδηλώνουμε έως το τέλος. Έως ότου ανατραπεί η πρόεδρος. Πρέπει να φύγει οριστικά και να αφήσει αυτήν την χώρα σε ειρήνη, απελευθερωμένη από αυτή τη μαφία του Κόμματος των Εργατών» δήλωσε στο Γαλλικό Πρακτορείο η Πατρίσια Σοάρες, δημόσια υπάλληλος 43 ετών.\nΣτο Ρίο ντε Ζανέιρο, που θα φιλοξενήσει σε ένα χρόνο τους Ολυμπιακούς Αγώνες, οι πολίτες διαδήλωσαν κατά μήκος της παραλίας της Κοπακαμπάνα.\nΔεκάδες χιλιάδες διαδηλωτές, όπως μετέδωσε δημοσιογράφος του Γαλλικού Πρακτορείου, έψελναν τον εθνικό ύμνο της Βραζιλίας. Και κατόπιν τραγουδούσαν όλοι μαζί:\n«Έξω Ντίλμα. Εδώ είναι η Βραζιλία όχι η Βενεζουέλα. Ολέ ολέ ολέ, εμείς δεν είμαστε κομμουνιστές, είμαστε πατριώτες, θα διώξουμε αυτά τα περιττώματα από την εξουσία!».\nΟι διαδηλωτές ζητούν την παραίτηση ή την αποπομπή της Ρουσέφ, ηλικίας 64 ετών, η οποία ξεκίνησε τη δεύτερη θητεία της στον προεδρικό θώκο τον Ιανουάριο έπειτα από μία δύσκολη επανεκλογή στα τέλη Οκτωβρίου.\nΗ πρόεδρος είδε σε διάστημα λίγων μηνών τη δημοτικότητά της να κατακρημνίζεται στο ιστορικό χαμηλό του 8%.\nΗ Ρουσέφ βρίσκεται στο «μάτι» μιας τριπλής καταιγίδας: της οικονομικής ύφεσης που την οδήγησε να εφαρμόσει αντιλαϊκά μέτρα λιτότητας, τις καταστροφικές αποκαλύψεις σχετικά με το σκάνδαλο διαφθοράς με επίκεντρο τον κρατικό πετρελαϊκό κολοσσό Petrobras που συγκλονίζει το Κόμμα των Εργατών (PT) και άλλα κόμματα που έχουν συμμαχήσει μαζί του. Αλλά και μία οξεία πολιτική κρίση που απειλεί την εύθραυστη κοινοβουλευτική πλειοψηφία.\nΗ πρόεδρος της Βραζιλίας, η οποία βασανίστηκε την περίοδο της στρατιωτικής δικτατορίας, πρόσφατα δήλωσε ότι δεν θα υποκύψει «ούτε στις πιέσεις ούτε στις απειλές».


GREECE TODAY (EX SAVE ILEIA): ΧΑΘΗΚΕ ΠΕΚΙΝΟΥΑ\nΤη Κυριακή 1/3/2009, 1 το μεσημέρι, πάνω στη Λεωφόρο Κερατέας Λαυρίου, στο ύψος του φυτώριου "Κοκοφοίνικα", βρέθηκε θηλυκό μικρόσωμο πεκινουά, χρώματος καφέ ανοιχτό, μάλον ηλικιωμένο, πεντακάθαρο, κουρεμένο, αριστερό κάτω κυνόδοντας εξέχει.\nΤο σκυλάκι ή είναι άρρωστο ή σε κατάσταση σόκ. Δεν τρώει ούτε πίνει νερο δύο μέρες. Ζητείται επειγόντως ο ιδιοκτήτης. Πληροφορίες τηλ 6947 796263 Αννα Γερολύμπου.\nΠαρακαλώ πολύ προωθήστε το όπου μπορείτε επειγόντως. Η φωτογραφία θα καθυστερήσει και το σκυλί έχει μεγάλο πρόβλημα.


«Μαστρομιχάλη, πάρε εσύ το κλειδί» – Noam.gr\nΆρθρο της Μαργαρίτας Πουρνάρα στην Καθημερινή της Κυριακής\n«Μόνο που θα μου μιλάς λίγο πιο δυνατά. Τα αυτιά μου είναι κομμάτι περήφανα», λέει ο Μιχάλης Χατζηνικολάου, πιο γνωστός ως Μαστρομιχάλης. Και η γυναίκα του, που κάθεται δίπλα του πάνω από 60 χρόνια, συμπληρώνει: «Να μου τα λες εμένα, παιδί μου, και θα τον ρωτάω εγώ που με καταλαβαίνει». Στην πορεία της συνέντευξης, η βοήθειά της θα αποδειχθεί όντως τεράστια. Με την ίδια λεπτότητα που θα έβαζε βελονιά σε ένα εργόχειρο, θα συμπληρώνει την αφήγηση του άνδρα της, όπως όλα τα αιώνια ζευγάρια στη ζωή, που στο τέλος γίνονται ένα και ακούς από δύο στόματα την ίδια ιστορία.\nΑπέναντί μου βρίσκεται λοιπόν ένας από τους τελευταίους καραβομαραγκούς στην Ελλάδα. Στα 90 του χρόνια, με μάτια που έχουν ακόμα σπίθα και χέρια αυλακωμένα από τη δουλειά, παραγγέλνει έναν ελληνικό καφέ και μετά βγάζει ένα πακέτο τσιγάρα. Παίρνει μια βαθιά ζωογόνο ρουφηξιά, αφήνει μια τολύπα καπνού και αρχίζει. Κράτησα την ντοπιολαλιά του, θα ήταν αμαρτία να την πειράξω.\n«Γεννήθηκα στην Σύμη. Δώδεκα χρονώ επήγα σε μοναστήρι για ενάμισο χρόνο. Στον Πανορμίτη, όπου ο πατέρας μου ήταν γραμματέας. Το 1939, σε ηλικία 13, ένας ψάλτης, ο Αντώνης Κυραμαριός, που ήταν και μαραγκός, είπε στους δικούς μου πως είχα ωραία φωνή και θα μπορούσε να με πάρει μαζί του, να μάθω ψαλτική αλλά και την μαραγκοσύνη. Εγώ που ήθελα να φύγω από το μοναστήρι δέχθηκα αμέσως. Μ’ αρέσε η ιδέα. Στο σπίτι μας άνοιγες την πόρτα, να η θάλασσα. Τα καρνάγια, οι τεχνίτες, οι ψαράδες, τα σφουγγάρια, όλα μπροστά μας. Το πρωί πηγαίναμε στο εργαστήριο του Κυραμαριού, καμιά δωδεκαριά παιδιά και το βράδυ μαθαίναμε τις βυζαντινές νότες, Πα, βου, γα, δε. Ομως εγώ ήμουνα ανήσυχος και πάνω στο εξάμηνο έφυγα από εκεί και πήγα σε έναν άλλο μάστορα, τον Μαλαξό. Ηξερε το ξύλο και με έμαθε να κάνω οικονομία στο υλικό, να μην το χαλαλίζω “ψαρτό, ψαρτό”, λίγο-λίγο δηλαδή στα συμιακά, μού ’λεγε. Το Σαββάτο όμως δεν έδινε ούτε δεκάρα για καραμέλα. Εφυγα και από αυτόν το μάστορα, αντάρτικα. Και πήγα να πιάσω δουλειά στα ασβεστοκάμινα. Τελικά κατέληξα στον Ψαρρό, τον Γιώργη, που έκαμε μεγάλα σκάφη. Αυτός δε με δεχόταν εύκολα γιατί τα ’δερνε τα παιδιά και εμένα δεν μπορούσε να με χτυπήσει γιατί ο πατέρας μου είχε καλή θέση και τον εξέρανε όλοι. Πείσμωσα. Εβαλα μέσον, τελικά με δέχθηκε το 1940.\n»Εμένανε μ’ άρεσε να ξυπνώ πρωί. Πήγαινα στην δουλειά πριν από όλους τους παραγιούς και περίμενα να έρθει το αφεντικό με το μεγάλο κλειδί, το τρυπητό, να ανοίξει την πόρτα. Ο Ψαρρός, με τις μουστάκες του και τις πλεχτές φανέλες, φόραε ποκάμισα ποπλίνα με τρύπες από τον καπνό της πίπας. Ηταν άπαιδος. Με συμπάθησε. Και μετά από λίγο καιρό μού είπε: “Μαστρομιχάλη, πάρε εσύ το κλειδί”. Ηταν ο πρώτος που με φώναξε έτσι. Ημουνα 15 χρονώ. Είχε μεγαλώσει πια και έτρεμε το χέριν του. Τον εβοηθούσα σε όλα και σε λίγο αυτός έκαμε τον παραγιό και εγώ τον μάστορην».\nΠόλεμος και ορφάνια\n« Το ’42, μέσα στον πόλεμο, επάει ο πατέρας μου στη Ρόδο για δουλειές του μοναστηριού. Στην επιστροφή τορπιλλίσανε το καράβι και χάθηκε. Εμεινε η μάνα μου χήρα 35 χρονώ με οκτώ παιδιά και το σπίτι άδειο από φαγητό. Ανέλαβα την οικογένεια εγώ. Είχα μεγάλον αδελφό αλλά ήτανε ναυτικός και δεν είχε το σάρτο το δικό μου (να ’σαι σβέλτος και δουλευταράς) και την καπατσιτά. Πήγα σε ένα καράβι για επισκευή, σαν μαστοράκι, με καλά λεφτά. Ο πόλεμος ήταν σκληρός, τα Στούκας περνάγανε πάνω από την κεφαλή μας, έκλεβα φαγητό από κανένα μαγαζί για να τα βγάλουμε πέρα.\n»Μετά τον πόλεμο, άνοιξα στη Σύμη δικό μου μαγαζί και ήμουν ο πρωτομάστορας που έκαμε τα καΐκια. Η τύχη μου ήταν πως ένας παλιός τεχνίτης που ήξερε την τέχνη με συμπάθησε και κάθισε δίπλα μου και μου έμαθε όλα τα μυστικά. Επιστήμη ολόκληρη. Εγώ ήμουνα και μορφωμένος. Είχα βγάλει δημοτικό. Τα ’πιανα. Το ’47 τα πράματα ήταν άσχημα. Δεν είχε δουλειές και επήρα την απόφαση να πάω στην Ρόδο. Με εβοήθησαν κάτι Σαμιώτες γνωστοί μου που είχαν αλευρόμυλους. Εκοιμόμουν στο καράβι τους και μου έδιναν 500 λιρέτες αργομισθία μέχρι να βρω δουλειά. Περίμενα για το μεροκάματο, όπως οι Αλβανοί σε εμάς, μετά από χρόνια. Τίποτα. Τελικά έκαμα ένα βαρκάκι, για να δούνε ότι είμαι μάστορας. Να τους πείσω. Δεν ήξερα τι να κάνω. Εβγαλα ναυτικό φυλλάδιο να ’μαι και ναύτης αλλά και να ’μαι και μαραγκός. Επήγα στην εταιρεία Διαμαντής Πατέρας, Νίκης 22. Οι Πατέρηδες –που έχουνε κάνει τον Ευαγγελισμό– ήταν ευεργέτες, καλοί ανθρώποι. Εσυνάντησα τον Παντελή Πατέρα και μου έδωσε το χέρι του για να δει αν το δικό μου ήτανε σκληρό, για μαλακό, να καταλάβει αν είμαι τεχνίτης».\nMε ένα πουκάμισο\n«Με στείλανε στην Αμβέρσα. Εφυγα με ένα πουκάμισο. Μπήκα σε ένα αεροπλάνο της Σαμπένα για Βρυξέλλες. Πρώτη φορά πέταξα. Τα κατάφερα κι έφτασα. Κρύο. Αγγλικά ούτε λέξη. Με περίμενε ένας λοστρόμος, ένα ανθρωπάκι μεγάλης ηλικίας. Φύγαμε την επομένη για την Κίνα. Οταν ήρθε η ώρα να πληρωθώ, με φώναξε ο καπετάνιος, μου ’πε πως θα πάρω διπλά αλλά επειδή ήμουνα νέος και άπειρος, για να μην μου τα φάνε, εστέλνανε τα μισά στην μάνα μου και τα άλλα μισά στην Αγγλία, στην τράπεζα. Τα ’χε κανονίσει όλα ο λοστρόμος. Για 8 χρόνια, άλλαξα τρία καράβια, τα πήγα πολύ καλά, ήμουνα κεφάλαιο για την εταιρεία. Το 1958 παντρεύτηκα την δεσποινίδα που βλέπετε δίπλα μου. Ητανε αδελφή ενός συναδέλφου στο καράβι. Είχε την φωτογραφία της στην καμπίνα του. Μ’ άρεσε πολύ. Εμπαινα κρυφά κάθε τόσο και την έβλεπα. Ξεκινήσαμε αλληλογραφία. Κυριακή βράδυ την είδα, Δευτέρα την επαντρεύτηκα. Ξεμπάρκαρα. Ολοι ανεβήκανε στην κουβέρτα του πλοίου να με αποχαιρετήσουνε. Το καράβι εσφύριξε για μένα. Συγκινήθηκα.\n»Εφυγα από την θάλασσσα, διότι μου ήρθε να ανοίξω κινηματογράφο στην Ρόδο. Εκάμαμε τον σινεμά Τιτάνια, θερινό. Με τα αδέρφια μου το κάμαμε. Αλλά το χειμώνα δεν είχαμε εισοδήματα και έτσι κάμαμε και χειμερινό. Επήρα δάνειο σα μαραγκός, για να το φτιάσω. Είκοσι πέντε Δεκεμβρίου, το 1960, το ’χαμε έτοιμο. Και άνοιξε με Τζέρι Λιους “Θαλασσόλυκο”, 3.800 εισιτήρια. Τεράστια επιτυχία. Λεφτά δεν είχαμε όμως. Τρώγαμε από το μπαρ και μέναμε από πάνω. Ομως με τα χρόνια τα επήγαμε τόσο καλά που μέχρι και η Βουγιουκλάκη ήρθε να μας δει. Ο μόνος σινεμάς που πήγε στην επαρχία.\n»Ολα αυτά τα χρόνια η μανία μου με τα πλοία δεν είχε σταματήσει. Το ’64 πήρα ένα πλοίο από πλειστηριασμό και το έκαμα τουριστικό για το δρομολόγιο Σύμη-Ρόδο. Ημουνα ο πρώτος που άνοιξε το δρομολόγιο. Μετά πήρα και ένα μεγάλο σιδερένιο καράβι από την Ιταλία και το έβαλα στην άγονη γραμμή. Με την Χούντα άρχισε η κατιούσα. Βγήκε η τηλεόραση, έκοψε η δουλειά στο σινεμά. Το 1980 το κλείσαμε. Είχανε βγει τα βίντεο. Το μεγάλο καράβι το κατασχέσανε».\n«Εγύρισα και εγώ στην παλιά μου δουλειά. Το μυαλό μου δεν σταμάταγε ποτέ να δουλεύει για τα μαστοριλίκια. Καμιά φορά πορπάταγα και ήμουνα σαν το φάντασμα, γιατί σκεφτόμουνα τα μηχανικά. Εκαμα αίτηση να μου δώσουν έναν χώρο στο λιμάνι της Ρόδου για καραβομαραγκούσυνη. Τον πήρα. Εγώ είμαι ο άρχοντας του λιμανιού. Με ξέρουν όλοι. Εχω κάμει καραβόσκαρα, περάματα, όμορφα καΐκια. Μεγάλα και μικρά.\n»Μια φορά επήγα στο Πολυτεχνείο να δείξω τα σχέδιά μου στον πρύτανη που ήταν μηχανολόγος για τους σεισμούς. Μου είπε εδώ δεν προλαβαίνουμε την τεχνολογία και ασχολείσαι εσύ ακόμα με τέτοια; Μόλις τα ’δε, με φώναξε να βοηθήσω τους ναυπηγούς. Προσπαθούσανε να σχεδιάσουνε ένα τρεχαντήρι. Πού να τους βγει.\n»Ξέρεις ποιο είναι το μυστικό; Προτού κάμω ένα σκαρί, το φτιάνω στο μυαλό μου. Το σχεδιάζω, το ταξιδεύω και μετά αρχίζω να δουλεύω. Κάμω τα σαλέτα, το μασταράκι, τη μετζαρόλα, το ποστρόφι, πολλά… Ο μαραγκός είναι ο υπεύθυνος της κατασκευής, ο αρχηγός, και μετά έρχεται ο καλαφάτης, ο αρμαδώρος, οι άλλοι. Αμαν είναι στραβό το άλμπουρο, τίποτα δεν γίνεται».\n«Μου παίρνουν το παιδί μου, τη χαρά μου»\n«Δίνουν λεφτά για να σπάμε τα καΐκια μας. Να σου πω πώς νιώθω όταν έρχεται η μπουλντόζα και τα τσακίζει; Τρέχουν δάκρυα από τα μάτια μου. Ξέρεις γιατί πονάω; Γιατί ξέρω πώς φτιάχνεται ένα σκαρί. Παίρνω ένα στραβόξυλο. Το πασπατεύω, το χαδεύω, το ξαναχαδεύω, το ακούω. Το φτιάχνω, ένα χρόνο, δυο χρόνια, κάθε μέρα. Είμαι εκεί δα πάνω συνεχώς. Και όταν είναι να φύγει από το καρνάγιο το καΐκι, αρρωσταίνω. Για μέρες δεν μιλάω σε άνθρωπο. Λέω από μέσα μου, κάποιος μου παίρνει το παιδί μου, τη χαρά μου. Οπως παντρεύεις το κοριτσάκι σου και σ’ το παίρνει κάποιος και εσύ σκέφτεσαι πώς το νανούριζες μωρό. Δεν φτιάχνεις πόρτες. Φτιάνεις ένα πράγμα που μπαίνεις μέσα και του λες, πάρε με εδώ, πάρε με εκεί. Και αυτό σε πάει. Αν δεν υπήρχαν οι καραβομαραγκοί, δεν θα υπήρχε η ανθρωπότης. Διότι αυτοί ενώνουνε τους τόπους, όχι ο καπτα Μιχάλης και ο καπτα Γιάννης. Εμείς τους κάνουμε καραβοκύρηδες. Οι Ελληνες με ένα κάμποτο πανί ραμμένο στο χέρι και περασμένο με ρετσινόλαδο, φτάσανε στην άλλη άκρη της Γης, χωρίς πυξίδα, μόνο με τον Θεό και ένα γερό ξύλινο σκαρί. Και είμαστε έτοιμοι να το ξεχάσουμε αυτό;»\n«Δέκα χρόνια τυραννιέμαι στη Ρόδο, να κάνουμε ένα μουσείο ναυτικής παράδοσης, μπας και σώσουμε κάτι. Το ελληνικό πέραμα, το τρεχαντήρι, είναι τα ωραιότερα πλεούμενα στον κόσμο κι εμείς τα σπάμε και τα καταστρέφουμε για να πάρουν οι ψαράδες τις αποζημιώσεις από την Ευρώπη. Οι Τούρκοι που τώρα κάνουνε δουλειές τουριστικές με αυτά, δεν είχανε ιδέα πώς να τα φτιάσουνε. Από εμάς επήρανε και ξεπατικώσανε. Οι Ευρωπαίοι δεν αφήνουνε τις τράτες για να μην καταστρέφεται το ψάρι· λάθος, το ψάρι ανανεώνεται. Το κάμουνε για να τρώμε ιχθυοτροφείου. Εμάς που έχουμε τα καρνάγια –μερικά είναι πάνω από 100 χρόνια στην ίδια θέση σε ένα λιμάνι– μας έχουν τσακίσει στα πρόστιμα, γιατί λέει οι κατασκευές μας είναι παράνομες. (σ.σ. Δεν έχουν πολεοδομικές άδειες.) Ντροπή. Να μας προστιμάρουνε εμάς που είμαστε οι τελευταίοι μιας τέχνης που γεννήθηκε στην αρχαιότητα; Ερχονται κάτι τύποι με γραβάτες και μας κόβουνε “κοστούμια” για την εφορία. Το μουσείο πρέπει να γίνει τώρα, η ηλικία μου δεν μου επιτρέπει να περιμένω. Αύριο μπορεί να πεθάνω. Ποιος θα μάθει αυτά που μπορώ να διδάξω; Μα και πλαστικά σκάφη να φτιάχνεις σήμερα, το σουλούπι το παίρνεις από τα ξύλινα, από τον καραβομαραγκό».


Πυλώνας και πρόβα τουριστικής ανάπτυξης | politischios.gr\nΠυλώνας και πρόβα τουριστικής ανάπτυξης\nΗ Ι.Μ. ΧΙΟΥ ΠΡΟΩΘΕΙ ΤΑ ΕΡΓΑ «ΟΡΘΟΔΟΞΗΣ» ΑΝΑΔΕΙΞΗΣ ΚΑΙ ΑΞΙΟΠΟΙΗΣΗΣ ΤΟΥ ΙΕΡΟΥ ΠΡΟΣΚΥΝΗΜΑΤΟΣ ΤΗΣ ΑΓ. ΜΑΡΚΕΛΛΑΣ\nΑθόρυβα αλλά οργανωμένα, η Ιερή Μητρόπολη Χίου και η νέα εκκλησιαστική επιτροπή του Ιερού προσκυνήματος της Αγ. Μαρκέλλας κάνουν τα πρώτα βήματα για την ανάδειξη και αξιοποίηση του χώρου και των εγκαταστάσεων του Ιερού Προσκυνήματος της Χιοπολίτιδας Αγίας και της ευρύτερης περιοχής, αλλά με μεγάλη προσοχή για να μην απωλέσει την “Αγιότητα” και τα παραδοσιακά χαρακτηριστικά της με στόχο την “ορθόδοξη” ανάπτυξη, ανάδειξη και αξιοποίηση της. Κάνουν δηλαδή αυτό που όλοι απορούσαμε γιατί δεν έχει γίνει πολλά χρόνια νωρίτερα.\nΈχουν ξεκινήσει το μακροπρόθεσμο έργο της διαμόρφωσης του χώρου και της ανάδειξης της περιοχής σε πυλώνα προσέλκυσης θρησκευτικού τουρισμού όλο το χρόνο, και όχι μόνο το τριήμερο και το εννιαήμερο της χάρης της.\nΟ Μητροπολίτης Μάρκος είχε συλλάβει την ιδέα πολύ πριν από την ενθρόνιση του και αμέσως μετά εξέφρασε δημόσια την θέληση του για την ανάδειξη των εγκαταστάσεων και της περιοχής.\nΗ διαδικασία βρίσκεται στο τέλος του πρώτου σταδίου, που περιλαμβάνει την ολοκλήρωση του τοπογραφικού της ευρύτερης περιοχής. Μετά από πολύ διάλογο και με τις απαραίτητες νομικές δεσμεύσεις που πήραν, οι ιδιοκτήτες ακινήτων δέχτηκαν την δημιουργία του απαραίτητου τοπογραφικού σχεδιασμού, για την ολοκλήρωση του οποίου απομένει η καταγραφή μόνο ενός οικοπέδου.\nΠροκύρηξη έκθεσης ιδεών\nΗ συνέχεια περιλαμβάνει μια πρωτοτυπία, με την οποία θα προωθηθεί ο σχεδιασμός των διαμορφώσεων των χώρων και των κατασκευών που θα γίνουν.\n«Θα δημοσιοποιηθεί προκύρηξη έκθεσης ιδεών με την οποία θα κληθούν αρχιτέκτονες, πολιτικοί μηχανικοί, μελετητές και άλλοι επαγγελματίες του είδους να υποβάλλουν τις ιδέες τους για τη διαμόρφωση του χώρου και τις κατασκευές που θα πρέπει να γίνουν. Θα επιλέξουμε την καλύτερη, ή αυτή που θα προσεγγίζει περισσότερο σ’ αυτό που θέλουμε. Θα ακολουθήσει η προσπάθεια να εντάξουμε το έργο στο ΕΣΠΑ για να εξασφαλίσουμε τα απαραίτητα κονδύλια», δηλώνει ο νέος επίτροπος Παντελής Καμπούρης. Μαζί με τους άλλους αφιερώνουν πολύ χρόνο για να αποκτήσουν ο χώρος του προσκυνήματος και η ευρύτερη περιοχή την αίγλη που τους αξίζει.\nΠρόεδρος της εκκλησιαστικής Επιτροπής του Ιερού Προσκυνήματος είναι ο Μητροπολίτης Μάρκος, Αντιπρόεδρος ο π. Ιωάννης Τσιμούνης, Γραμματέας η Μαρία Σκάμαλλου, Ταμίας ο συνταξιούχος τραπεζιτικός Νίκος Κεφάλας και μέλη ο συνταξιούχος καπετάνιος Ηλίας Μπαχάς, ο οδοντίατρος Γιώργος Γιασεμής και ο επιχειρηματίας Παντελής Καμπούρης.\nΔοσ’ ημίν σήμερον\nΗ Επιτροπή όμως δεν αμελεί και τις σημερινές ανάγκες, για αυτό έχουν αρχίσει ήδη οι εργασίες προετοιμασίας του χώρου του Ιερού προσκυνήματος ενόψει της γιορτής της Χιοπολίτιδας Αγίας στις 22 Ιουλίου.\nΠροληπτικά πριν από καιρό κόπηκαν δραστικά τα σάπια κλαδιά και αρκετοί κορμοί των δέντρων που αποδείχθηκε ότι απειλούσαν την σωματική ακεραιότητα των πιστών επισκεπτών. Με τη συνδρομή της 96 ΕΑΡΜΕΘ, για την οποία ευχαριστούν θερμά το διοικητή της Ηλία Κωστάκη, βάφονται και τα 80 δωμάτια των εγκαταστάσεων.\nΑναβαθμίστηκαν οι τουαλέτες, επισκευάστηκαν τα κουφώματα οι πόρτες και οι σκεπές με εθελοντική εργασία του Ηλία Μπαχά και των φίλων του, ασπρίστηκαν οι χώροι της αυλής και τα κτίσματα, νοικιάστηκαν με δημοπρασία όλοι οι εσωτερικοί και εξωτερικοί χώροι σίτισης, παιχνιδιών και σουβενίρ χωρίς κανένα από τα παλιά προβλήματα, διαμορφώνονται το πάρκιγκ και ο δεύτερος βορεινός χωματόδρομος άφιξης για τον εορτασμό την ημέρα της Χάρης της.\nΟι εγκαταστάσεις είναι σχεδόν έτοιμες και στην καλύτερη δυνατή κατάσταση.\nΓια την προστασία της λειτουργικότητας και της αισθητικής του χώρου και της παραλιακής ζώνης φέτος δεν θα επιτραπεί η υπαίθρια πώληση προϊόντων έξω απο την αυλή, όλες οι διαδικασίες θα γίνονται μέσα στα οικήματα που υπάρχουν.